Apa Perlu Buat Bila Air Masuk Telinga? Awas, Jangan Buat 3 Perkara Ini!

Situasi air masuk ke dalam telinga jarang berlaku tetapi boleh terjadi bila-bila masa sahaja terutamanya ketika berenang atau mandi. Mulalah pendengaran jadi tidak jelas, berdengung dan rasa tersumbat.
Sekiranya anda berhadapan dengan situasi ini, elak dari melakukan tiga perkara ini seperti disarankan oleh Doktor Ahmad Samhan. Sebaiknya, lakukan 5 langkah seperti di bawah.

Baca juga: Doktor Kongsi Amalkan 6 Tips Ini Ketika Menghadapi ‘Stress’
AIR MASUK TELINGA? AWAS!
Gambar hiasan: Pinterest.

Jika air masuk dalam telinga anda dilarang buat 3 perkara ini!!!

1. GUNA PUTIK KAPAS
Tahi telinga akan termasuk ke dalam telinga lebih dalam! Ia juga boleh menyebabkan jangkitan bakteria di dalam telinga.
2. MEMASUKKAN JARI ATAU KUKU KE DALAM TELINGA
Perbuatan ini sangat bahaya dan boleh menyebabkan kecederaan pada bahagian dalaman atau sekitar lubang telinga!
3. MEMBIARKAN SAJA TANPA BUAT SEBARANG TINDAKAN!
Jika anda membiarkan sahaja air di dalam telinga, telinga anda boleh mendapat jangkitan bakteria yang teruk!
LANGKAH YANG PERLU DIAMBIL SEKIRANYA AIR MASUK TELINGA
Apa yang anda perlu lakukan jika air masuk telinga? Jom ikuti langkah berikut:
Gambar hiasan: Google.com.

Keringkan bahagian luar telinga dengan kain yang lembut.
Sengetkan kepala ke arah berlawanan agar air tadi dapat mengalir keluar.
Tarikkan cuping telinga yang dimasuki air ke bawah untuk memudahkan aliran air.
Gunakan alat pengering rambut ke arah telinga yang dimasuki air dengan frekuensi terendah.
Dapatkan ubat titis telinga di farmasi, klinik atau hospital.

Namun, sekiranya anda mempunyai sebarang kesulitan untuk mengeluarkan sebarang bendasing yang termasuk dalam telinga, segera berjumpa doktor untuk rawatan lanjutan okay.
Sumber: Twitter Doktor Samhan


Apa Perlu Buat Bila Anak Demam? Bekas Jururawat Kongsi 10 Tips Supaya Tak Panik!

Ibu bapa mana hatinya tidak gelisah bila melihat si anak demam panas. Betul tak? Lagi pula bila anak sekecil bayi itu yang tidak tahu apa-apa. Tidak tidur malam lah jawabnya memikirkan dan memantau keadaan anak.
Justeru itu, untuk meredakan kegelisahan ibu bapa terutamanya yang baru pertama kali menghadapi situasi ini anda tidak perlu khuatir lagi. Hal ini kerana, seorang bekas jururawat iaitu Puan Farlina Mohd Sani telah berkongsi tips yang perlu diambil ketika ibu bapa berdepan situasi anak demam.

Baca juga: Sistem Pendidikan Jepun Terap Cara Psikologi, Bantu Anak Tak ‘Drama’ Air Mata Ke Sekolah!
APA PERLU BUAT BILA ANAK DEMAM? BEKAS JURURAWAT KONGSI 10 TIPS SUPAYA TAK PANIK!
Gambar hiasan – Sirap Limau.

Badan anak panas? Jangan panik. Ada sikit tips.

Sekarang ni musim cuaca hujan. Musim sejuk. Kejap panas menehing. Anak senang nak demam.
Siapa ada anak kecil? Lagi-lagi baby. Meh Kak Yong Nurse pencen nak share sikit info.
ALATAN CHECK DEMAM YANG PERLU ADA DI RUMAH
Apa barang yang PENTING sangat kome kena ada di rumah?
TERMOMETER (CHECK SUHU)
Gambar hiasan – Hello Sehat
Iya, sangat penting. WAJIB ada. Kadang kome duk rasa dengan tangan je. Agak-agak je panas tu, bahaya sebenarnya.
Normal suhu baby : 36 celcius – 37.0 celcius.
Bila rasa panas, checklah suhu anak. Berjaga-jaga kalau suhu sudah mencecah ke 38.0c.
Jangan sampai suhu naik ke 39c dan seterusnya ke 40c. Bahaya !!! Anak boleh dapat sawan.
Kak Yong kalau check demam anak, dah naik suhu ke 38c, I will take an action cepat!
APA PERLU BUAT BILA ANAK DEMAM?
Gambar hiasan – Klik Dokter.
1. BUKA BAJU ANAK
 Bukak baju dia. Pakaikan pampers je.
2. BUKA TINGKAP RUMAH UNTUK UDARA KELUAR MASUK
Bukak tingkap rumah. Buka kipas. Bagi udara keluar masuk. Jangan letak anak tempat yang panas. Jangan hala kipas depan muka anak pulak. Hihi. Terbang pulak anak karang. Hihi
3. JANGAN BALUT BADAN ANAK
Jangan balut dia. Yela org kata demam je kena bungkus badan kasi peluh keluar. Itu SALAH! JANGAN sesekali buat.
4. KAIN BASAHAN DENGAN AIR SUAM
Ambil kain basahkan dengan air suam. Bukan air sejuk atau air batu, konon nak cepat sejuk. Ketor anak kome nanti.
5. LAP BADAN & CELAHAN PELIPATAN ANAK
Lapkan celah-celah peha tu, badan, celah ketiak, kepala. Ada doktor pakar kata jangan biarkan tuala basah tutup kepala, boleh menyebabkan sawan sebab haba terkumpul di kepala, tak dapat nak keluar. Gitulah bahasa pasarnya. Boleh juga guna air asam jawa. Petua orang tetua.
6. JANGAN BERI SEBARANGAN UBAT TANPA NASIHAT DOKTOR
Jangan bagi sebarang ubat tanpa nasihat Doktor. Lagi-lagi ubat masuk punggung tu. Bahaya.
7. KERAP MENYUSU ANAK
Gambar hiasan – TheAsianParent
Susukan kerap. Kalau anak dah besar boleh bagi air masak banyak-banyak.
8. PANTAU PERNAFASAN ANAK
Pantau pernafasan dia. Laju ke ada lekuk ke kat tengah tulang rusuk tu. Kalau dah demam, dengan nafas tak ok, tak payah tunggu. Terus saja ke hospital.
9. CHECK SUHU ANAK SETIAP 15 MIN SEKALI
Check suhu 15 minit sekali. Tak payah la tido kalau anak demam. Pantau la dia. Risau tau. Kak Yong memang takkan tidur kalau anak demam. Susah hati.
10. SEGERA BAWA ANAK KE HOSPITAL JIKA TIADA PENURUNAN SUHU
Kalau ada penurunan suhu, alhamdulillah. Kalau dah 2 jam pun duk jelum tak sudah tapi badan anak makin panas, lebih baik bawak segera ke Hospital. SEGERA! Jangan nak tunggu esok. Kadang demam panas ni petunjuk pertama ada sesuatu yang tak kena dengan anak.
CEGAH AWAL LEBIH ELOK DARIPADA ANAK TERIMA RAWATAN SETELAH TERUK
Serius nau menulis hihi. Itu sedikit tips dari nurse pencen. Sebagai ibu, kita kena ada serba sedikit asas pengetahuan tentang kesihatan anak. Bukan kata Kak Yong pandai sangat. Tidak.
Cuma ada sikit ilmu, rasanya lagi-lagi bab keselamatan anak, Kak Yong tak boleh simpan sendiri. Jangan dah teruk baru nak bagi rawatan. Cegah awal supaya yang tak teruk tidak ke teruk.
Haddad kene hujan agaknya tadi. Check memula suhu 37.8c. Bagi susu, buka baju dia. Check lagi 38 c. Terus take action. Alhamdulillah turun ke 37.7c. So, umi sarung uniform nurse malam ni hihi.
Semoga ada sikit ilmu yang kome dapat. Kak Yong doakan anak-anak kita semua dilindungi, sihat sejahtera. Aamin. Salam Ramadan kome. Dan BELI TERMOMETER HARI NI JUGA TAU !
Sumber: Facebook Farlina Mohd Sani


Apa Perlu Buat Bila Anak Mula Mengamuk? Guna 3 Cara Ini Untuk ‘Handle’ Mereka Dengan Cepat

Kalau anak-anak dah mula mengamuk, sampai pening kepala ibubapa dibuatnya. Mana tidaknya, tiba-tiba anak meraung di tempat awam, malu dibuatnya. Macam-macam cara telah kita lakukan supaya anak berhenti mengamuk tetapi tak jadi juga. Oleh itu, ibubapa perlu tahu kenapa anak cepat mengamuk dan apa perlu kita sebagai individu buat apabila ada anak-anak orang lain yang mengamuk di tempat awam. Nak tahu apa caranya? Jom kita baca.
www.giphy.com

DUA JENIS ‘AMUKAN’ ANAK
Secara umumnya terdapat dua jenis amukan kanak-kanak yang biasa kita lihat di tempat awam atau pun apabila berkunjung ke majlis-majlis atau rumah rakan dan saudara-mara.
www.drphil.com

1. Amukan kerana tidak mendapat apa yang diingini. Ini adalah ‘tantrum’ yang sering kita alami dan lihat berlaku kepada anak orang lain juga.

2. Amukan kerana anak terlalu terbeban dengan pelbagai stimulasi di persekitaran seperti terlalu ramai orang, terlalu bising, terlalu berwarna-warni ataupun suhu tempat yang tidak sesuai. Ini dikenali sebagai ‘sensory meltdown’ yang berlaku apabila sensori atau deria anak terlalu terbeban dengan stimulasi berlebihan.
Pernahkah anda berhadapan dengan situasi di mana anda melihat anak orang lain mengamuk di depan mata anda. Apa yang anda lakukan? Adakah anda hanya berlalu seolah-olah tidak nampak? Adakah anda memberi nasihat? Adakah anda membantu? Adakah anda senyum? Atau adakah anda bersyukur itu bukannya anak anda yang mengamuk?
http://metro.co.uk/
APABILA ANAK ORANG LAIN MENGAMUK.
1) Tidak perlulah memberi nasihat kepada ayah atau ibu anak tersebut jika anda tidak tahupun sebab anak itu mengamuk. Jangan membuat andaian. Jika anak kita sering mengamuk kerana inginkan sesuatu, anak orang lain mungkin mengamuk kerana stimulasi yang berlebihan.
evangelicalorphan.wordpress.com
Memberi nasihat seperti “Jangan beri muka sangat pada anak tu!” mungkin tidak berkaitan langsung dengan sebab amukan anak tersebut. Nasihat seperti “Anak ini mengantuk ni. Tidurkanlah dia.” adalah sama sekali tidak releven kiranya anak tersebut cukup tidurnya tetapi amukannya disebabkan oleh lapar.
Andaian anda mungkin tidak betul.
BAGAIMANA ANDA BOLEH MEMBANTU?
1) Berilah nasihat hanya apabila diperlukan.
http://www.huffingtonpost.com/
Jangan menambahkan tekanan yang sedia ada dengan nasihat berbau kritikan, sindiran atau ‘holier-than-thou’.
Amukan anak bukanlah disebabkan kegagalan ‘parenting’ semata-mata, ia berlaku kerana anak belum atau tidak pendai meluahkan kekecewaan dengan cara yang betul.
2) Tidak perlulah merenung (stare) anak beranak tersebut sehingga mewujudkan perasaan tidak selesa mereka.
giphy.com
Cukuplah sekadar memandang sekali lalu. Jika bertentang mata secara tidak sengaja, senyumlah kepada ayah atau ibu yang sedang berhempas pulas itu dengan senyuman memahami bukannya dengan senyuman sinis atau senyuman lega “Alhamdulillah itu bukan anak saya!”
Tidak perlu juga memandang dengan pandangan “Oh comelnya anak itu mengamuk” kerana Tuhan saja yang tahu comel atau tidak situasi sebegini kepada kedua ayah dan ibu anak tersebut.
BAGAIMANA ANDA BOLEH MEMBANTU?
3) Hulurkan bantuan
http://www.istockphoto.com/
Jika ayah atau ibu tersebut memerlukan bantuan bersifat fizikal contohnya kerana air tertumpah, atau barang terlalu banyak untuk dibawa atau perlu bantuan menolak stroller atau perlu bantuan membuka pintu dan sebagainya, hulurkanlah bantuan tersebut. Atau mungkin ketika di rumah rakan atau saudara-mara ayah atau ibu tersebut memerlukan seseorang untuk tengok-tengokkan anak yang tidak mengamuk sementara menguruskan anak yang mengamuk, anda mungkin boleh membantu.
http://www.psiconlinews.com/
* Oleh itu, selepas ini ibubapa haruslah sama-sama membantu menjaga anak ya.
Perkongsian ini adalah hasil penulisan dari Puan Noor Afidah Abu Bakar, Certified Positive Parenting Educator (Parent Practice UK) di laman Facebooknya, Parent Connect.
Sumber: Parent Connect


Apa Perlu Buat Bila Penerbangan Ditunda? Ini Pampasan Pengguna Boleh Tuntut

Isu penerbangan ditunda atau dibatalkan sering kali menjadi bualan warganet dan rata-rata mereka kecewa dengan perkara tersebut kerana menganggu jadual perjalanan. Untuk maklumat anda, penumpang boleh membuat tuntutan pampasan daripada syarikat penerbangan tersebut seperti yang dikongsi oleh Kementerian Perdagangan Dalam Negeri dan Kos Sara Hidup (KPDN) di laman Facebook.
Baca juga: Tiada Lagi Walk-In, Ini Cara Renew Passport Secara Online

APA PERLU BUAT BILA PENERBANGAN DITUNDA? INI PAMPASAN PENGGUNA BOLEH TUNTUT
Anda ingin tahu apakah hak anda sebagai penumpang penerbangan yang mengalami isu penerbangan tertunda atau dijadual semula berhak untuk menuntut pampasan? Jom kita lihat apakah jenis pampasan yang boleh dituntut.

Penerbangan ditunda 2 jam atau lebih boleh tuntut makanan, panggilan telefon dan akses internet. Sekiranya penerbangan ditunda 5 jam atau lebih, pengguna boleh menuntut penginapan hotel dan pengangkutan. Jika penerbangan dibatalkan, pengguna berhak mendapat pembayaran balik secara penuh atau penerbangan alternatif.

Walau bagaimanapun, pengecualian pampasan hanya berlaku untuk keadaan yang tidak dapat dijangka oleh syarikat penerbangan yang melibatkan risiko keselamatan atau cuaca ekstrem. Pengguna disarankan untuk membuat aduan kepada syarikat penerbangan yang berkenaan bagi sebarang tuntutan pampasan atau layari https://www.mavcom.my untuk maklumat lanjut.
Sumber: Facebook Kementerian Perdagangan Dalam Negeri Dan Kos Sara Hidup


Apa Perlu Buat Jika Anak Lemas? Ini 6 Langkah Kecemasan Mak Ayah Kena Tahu

Seperti mana kita tahu, kejadian banjir yang berlaku di Malaysia sudah meragut banyak nyawa dan menyebabkan orang ramai terpaksa bersesak di tempat perlindungan untuk meneruskan kehidupan.
Selain langkah kesihatan, ibu bapa perlu tahu langkah keselamatan sekiranya anak lemas untuk menyelamatkan nyawa mereka. Berikut 6 langkah penting perlu dipelajari sekiranya anak atau keluarga terdekat lemas.

Baca juga: Ini 6 Tindakan Perlu Diambil Untuk Hormat & Melindungi Kesejahteraan Mental Mangsa Tragedi
APA PERLU BUAT JIKA ANAK LEMAS? INI 6 LANGKAH KECEMASAN

Semua perlu take note dan belajar langkah-langkah ini! Ilmu ini mungkin boleh menyelamatkan nyawa seseorang

Apa harus buat jika anak lemas?
1. Baringkan anak di atas permukaan keras. Minta seseorang segera memanggil 999 bagi bantuan ambulans.
2. Jika anak tidak bernafas, satukan kedua-dua tangan dengan meletakkan satu tangan di atas tangan yang satu lagi, lalu letakkan di tengah-tengah tulang dada.

3. Teruskan membuat tekanan dengan kedalaman kira-kira sepertiga setiap tekanan.
4. Pastikan tekanan dibuat dengan kadar tidak kurang dari 100 kali seminit (Jika 1 tekanan bagi 1 saat ini bererti 60 kali seminit. Jadi pastikan lebih laju dari itu)
Jika tidak terlatih untuk membuat CPR yang melibatkan pemberian pernafasan pada kadar 30 tekanan dan 2 pernafasan, adalah memadai meneruskan tekanan tanpa pernafasan.
Ini masih berkesan kerana oksigen masih akan masuk apabila tekanan dada diangkat dan paru-paru mengembang (recoil) semula semasa tekanan diberi berulangkali

5. Teruskan membuat tekanan dada hingga pesakit bernafas semula atau ambulans tiba.
6. Gilirkan dengan orang lain setiap 2 minit supaya tidak keletihan membuat tekanan dada.
Sebarkan untuk menyelamatkan nyawa orang tersayang.
Sumber: Twitter Dr Samhan


‘Kereta Kena Langgar!’- Ini Langkah Keselamatan Uruskan Kereta Kemalangan Tanpa Tanggung Rugi

“Allah.. eksiden pula… nak kena buat apa ni?”
Kata orang, malang tak berbau. Apa patut anda buat jika kereta terbabit dengan kemalangan atau ada kereta yang langgar kereta anda?  Yang penting, bila kemalangan, pastikan diri anda tenang dan bijak ketika menguruskan caranya. Jadi, ini cara uruskan kereta yang terlibat dalam kemalangan tanpa kerugian yang kaum wanita wajib tahu.

URUSKAN KERETA KEMALANGAN TANPA KERUGIAN

BAWA KERETA ANDA KE BALAI POLIS DAHULU. Ramai lagi yang belum tahu cara yang betul untuk uruskan urusan insurans dan kemalangan kereta. Akhirnya pihak insurans dan penarik kereta yang mendapat untung atas angin.

Pertama sekali jika kemalangan, anda akan memanggil tow truck (penarik kereta). Bila longkai sampai, dia akan suruh tandatangan satu dokumen. Jangan tandatangan.! Sebab kalau anda tandatangan, longkai akan dapat komisen 10% dari insurans anda. Jangan sesekali tandatangan dokumen itu dan tow truck akan gertak dan momokkan dengan cerita sedih itu dan ini..!

HANTAR KE BALAI UNTUK REPORT

Jadi apa tindakan anda..? Cakap je kat dia,”Saya nak towing saje..” *Biasanya kena caj dalam RM200-300. Towing kereta anda ke balai dulu untuk buat report dan urusan sepatutnya di sana. Lepas buat report, mintak longkai hantarkan kereta ke bengkel panel yang buat repair.
Kalau tak tau panel bengkel, call pihak insurans dan minta alamat panel yang buat repair eksiden. Lepas tu, tibalah babak paling best. Tiba giliran anda pulak untuk claim 10% dari tokey bengkel. Caranya, esok adjuster insurance akan datang ke bengkel dan kira jumlah kerosakan.
Contohlah kereta mahal, Audi ke, BMW ke Mercedes ke, total repair dalam RM100,000. Jadi anda boleh claim RM10K dekat tokey bengkel sebab anda dah bagi job kat tokey bengkel itu. Sebab itulah Tow Truck biasanya bergaduh berebut-rebut kereta dan duit dari bengkel kereta.
CLAIM LOST OF USE

Dan lagi best, anda boleh claim ‘lost of use’ pada pihak insurans. Contoh kos lost of use insurans anda (ikut jenis insurans) RM30 satu hari. Lepas tu bengkel bagi anggaran siap dalam 1 bulan. Jadi anda boleh dapat RM30 setiap hari selama sebulan. RM30 x 30 hari (sebulan) = RM900. Anda layak dapat RM900 dari pihak insurans atas dasar nama claim lost of use.
Tapi kalau bengkel tak dapat siapkan kereta dalam masa sebulan seperti yang dijanjikan, anda tak boleh claim lagi dengan pihak insurans. Dan tempoh claim lost of use ini maximum 3 bulan saje. Cuma kat sini perlu hati-hati dengan dua perkara.
PASTIKAN BENGKEL TUKAR BARANG KAT KERETA YANG ROSAK

Pertama, pastikan bengkel itu tukar part atau barang kat kereta yang rosak itu. Sebab sesetengah bengkel kuat kencing. Dia orang tak tukar. Tapi repair je part yang rosak. Lepas repair, mintak pihak insurans emailkan senarai dan data part yang bengkel tu tukar. Kalau kurang 1 barang, korang claim duit balik kat tokey kedai tu. Kalau diaorang tak nak bagi, gertak je nak report polis atau tribunal pengguna.
Kedua, hati-hati dengan Tow Truck bila diaorang cakap, “Hantar kat bengkel saya je lah..!” Itu kencing je. Sebab Tow Truck takde bengkel. Dia pancing je tu.
P/s: Bacalah doa naik kenderaan
Sumber: Mallasa Syahzputra


Apa Salahnya Beli Barang Buatan Malaysia Kan? Ini 10 Barang Keperluan Rumah Dari Orang Kita

Mesti anda dah terbiasa mendengar slogan ‘Jom Beli Barang Buatan Malaysia’ tapi kadang-kadang tak berapa pasti apa jenis barang buatan Malaysia yang ada di pasaran kan? Biasanya kita hanya tahu kebanyakkan barangan buatan Malaysia mesti produk makanan ataupun kraftangan sahaja.
Haa jangan tak tahu, sebenarnya orang kita dah hasilkan banyak produk setanding antarabangsa tau. Jom kami kongsikan 10 barangan keperluan rumah berjenama lokal yang best boleh anda cuba!

1. Pencuci Pinggan Mangkuk 40 days
Jenama: AFY HANIFF

Sabun pencuci pinggan 40 days keluaran syarikat AFY HANIFF dijamin mampu menanggalkan minyak degil dan mudah dibilas. Ia datang dalam dua variasi wangian iaitu Serai Wangi dan Lemon serta Pandan dan Limau Nipis dengan harga serendah RM6.90 sahaja!

Selain pencuci pinggan, AFY HANIFF turut menghasilkan beberapa lagi kelengakapan rumah lain seperti racun penghalau serangga, sabun tangan, hand sanitizer dan macam-macam lagi! Kesemua produk keluaran syarikat ini adalah berasaskan bahan semula jadi yang selamat digunakan.
Kalau anda berminat nak dapatkan barangan mereka, bolehlah segera berkunjung ke pasar raya Giant, Mydin, NSK ataupun Aeon Big berhampiran. Untuk pembelian secara atas talian pula, anda boleh membuat pesanan melalui akaun rasmi mereka di Shopee.
2. Gubahan bunga
Jenama: Seni gubahan bunga segar dan tiruan Awienaz Mustafha
Hiasan bunga memainkan peranan penting untuk menaikkan seri rumah. Kalau ada gubahan bunga, barulah rasa sejuk mata bila pulang ke rumah setelah penat seharian bekerja kan?
Kalau anda tak pandai nak gubah bunga sendiri jangan risau! Lawati saja laman Facebook Awienaz Mustafha. Di situ ada pelbagai jenis gubahan bunga hidup dan tiruan yang boleh anda pilih dengan harga berpatutan. Sebut je nak bunga apa, semua jenis ada tau! Paling penting semuanya cantik-cantik belaka.
3. Produk pencuci BILO
Jenama: BILO
Dengan produk pembersih Bilo pinggan mangkuk korang mesti akan berkilat macam baru! Tak perlu dah nak membeli set pinggan mangkuk setiap tahun lepas ini. Gunakan je Bilo, harga berpatutan, kualiti pun terjamin. Senang kata memang puas hati lah!
Untuk cara pembelian dan maklumat lanjut megenai produk Bilo Malaysia, anda boleh layari laman Facebook rasmi mereka.
4. Sabun serbaguna dan penyegar udara Champaca
Jenama: Inas
Sabun serbaguna Champaca adalah sabun yang diformulasikan bersesuaian untuk mencuci semua jenis barangan rumah. Boleh digunakan untuk mencuci pinggan, baju dan menanggalkan kotoran degil pada peralatan dapur.
Haa kalau anda ada mesin pengisar yang dah melekat kotoran warna lain dek kerana mengisar bahan-bahan memasak, gunakan je sabun Champaca, confirm bersih!
Sekarang mereka tengah rancak mengadakan promosi hebat! Dengan RM30, anda boleh dapat 1 sabun Champaca 850 gram dan juga satu penyegar udara dari jenama yang sama. Klik di sini kalau nak tahu lebih lanjut tentang promosi ini.
5. Bantal Lentoq, paling selesa!
Jenama: Lentoq
Ini dia bantal paling selesa seperti di hotel 5 bintang yang dihasilkan dengan material 100% cotton sejuk! Ia didatangkan dengan zip tersorok bagi memudahkan pengguna melaraskan tahap ketebalan mengikut keselesaan masing-masing.
Pesanan produk boleh dibuat melalui akaun Shopee Kedai Melissa. Mereka juga ada menawarkan produk lain seperti sarung tilam dan bantal kalis air, cadar asrama, karpet baldu dan banyak lagi barangan keperluan rumah lain.
6. Penghalau Serangga Serai Wangi
Jenama: LERY Serai Wangi
Penghalau serangga Serai Wangi keluaran LERY Group Sdn Bhd diperbuat daripada serai wangi berkualiti tinggi. Ia bukan sahaja berkesan untuk menghalau serangga, cicak, lipas, tikus dan nyamuk malah boleh juga digunakan sebagai penyegar udara.
Ia juga berkesan untuk menghapus bau-bauan yang tidak menyenangkan pada karpet dan tilam. Hanya dengan satu semburan ia bakal menyegarkan karpet dan tilam anda sekaligus membunuh kuman dan bakteria berbahaya. Klik di sini untuk mendapatkan senarai penuh produk yang ditawarkan LERY Group Sdn Bhd dan cara pembelian.
7. X’MOS AEROSOL NYAMUK
Jenama: DR Mos
X’Mos adalah semburan nyamuk paling berkesan generasi baharu yang dilengkapi dengan teknologi nano micro. Ianya merupakan produk penghalau nyamuk hampir tidak berbau dan mesra alam.
Penghalau nyamuk X’Mos hadir dalam saiz mini bagi memudahkan pengguna untuk menyimpan dan membawanya kemana-mana sahaja. Bersesuaian untuk kegunaan dalam rumah dan di luar rumah terutama sekali sekiranya anda dan keluarga gemarkan aktiviti berkelah di taman atau sungai.
Produk ini dijamin bakal memberikan perlindungan berpanjangan bagi memastikan anda terlindung dari gigitan nyamuk. Untuk maklumat terperinci mengenai produk ini, layari laman web rasmi mereka di sini.
8. Pinggan mangkuk seramik
Jenama: Oriental Ceramics
Suri rumah mesti tergoda kalau tengok set pinggan mangkuk. Tak shopping barang lain pun tak apa, janji dapat pinggan mangkuk baru betul tak? Sekarang kalau nak beli pinggan mangkuk terus je beli di Oriental Ceramics Official Shop tau! Semua jenis rekaan tableware mereka memang sangat cantik dan paling penting dijual dengan kadar harga berpatutan!
Sebutkan sahaja apa yang anda mahu sama ada pinggan? Mangkuk? Teko dan cawan? Semuanya mereka ada! Tinggal pilih corak mana yang berkenan di hati dan kena dengan budget anda.
9. Lampin bayi dan sanitary panties pad untuk wanita
Jenama: Weezy, Midori dan Sensof
Kami yakin mesti ramai tak tahu yang kita sebenarnya ada lampin pakai buang bayi dan sanitary panties pad buatan lokal. Kedua-dua produk ini dikeluarkan SJ Circle Sdn Bhd melalui kilang mereka yang diiktiraf halal di Malaysia.
Lampin pakai buang bayi Weezy dan Midori hadir dengan lima saiz terdiri daripada S/M/L/XL dan XXL. Sementara tuala wanita yang direka khas dalam bentuk panties bagi memudahkan kaum hawa didatangkan dalam dua variasi saiz S dan L
Untuk pembelian produk, anda boleh berkunjung ke lama Shopee rasmi SJ Circle Official Store.
10. Impra bantu menyerlahkan kehijauan tanaman
Jenama: Impra

Impra menyediakan produk terbaik untuk kerja penanaman dan taman anda! Produk mereka dipasarkan sejak 2003 dan semenjak itu mula mendapat sambutan baik pengguna.
Mereka sentiasa menjaga kualiti produk melalui penggunaan bahan mentah terbaik serta sentiasa mengamalkan standard pengeluaran yang ditetapkan bagi memastikan semua produk keluaran mereka mampu berfungsi dengan baik.

Buat anda yang gemarkan aktiviti tanaman, jangan lepaskan peluang ini untuk cuba sendiri produk daripada Impra. Untuk cara pembelian dan maklumat lanjut. Silakan ke laman web rasmi mereka.
Jom kita bersama mula amalkan budaya membeli barangan lokal! Bukan sahaja dapat membantu para perniaga tempatan malah dapat menyumbang kepada pembangunan ekonomi negara. Selamat membeli!


Apa Yang Ibu Bapa Perlu Buat Jika Anak-Anak Terlebih ‘Advance’ Dalam IT

Bukan main susah lagi nak tegur anak-anak zaman sekarang. Sangat berbeza dengan kita zaman dahulu apabila rotan dan suara tegas dari ayah dan ibu pun boleh buat kita menangis. Jadi, buat ibu bapa abad ke 21 yang lebih mudah terdedah dengan teknologi, inilah apa yang anda perlu ‘master’!
SKIL ‘PARENTING’ PENTING ABAD KE 21.
Semasa kita kecil dulu, jika ibubapa kita tidak mahu kita berkawan dengan kumpulan budak-budak yang tidak elok perangainya atau budak-budak yang dikhuatiri akan mempengaruhi kita dengan perangai yang tidak baik, ibubapa boleh menghalang kita dari keluar rumah. Ibubapa juga boleh menghalang kita dari bercampur dengan budak-budak kampung A, tidak pergi ke kawasan flet B atau tidak ke kawasan kedai C sebab di situlah ‘port’ atau tempat budak-budak tersebut berkumpul. Dengan melakukan begitu, kita tidak bercampur dengan anasir yang negatif tersebut dan kita terlindung dari menjadi seperti mereka. Itu usaha ibubapa kita suatu masa dulu untuk melindungi kita.

Itu dulu.
Anak-anak sekarang tidak ada masalah itu lagi. Ibubapa tidak perlu menghalang anak-anak dari keluar dan bercampur dengan A, B, atau C yang membawa pengaruh yang tidak elok itu. Kita tidak menghalang bukan kerana kelompok sebegitu sudah tidak wujud, tetapi kerana kelompok sebegitu sudah menyelinap masuk ke dalam rumah kita. Malah mereka masuk ke bilik anak-anak kita, berada di tempat tidur anak-anak kita, sehinggakan diajak ke mana-mana saja oleh anak-anak kita.

Kita menjemput mereka dengan sukarela ke dalam hidup anak kita apabila anak-anak kita diberi telefon pintar tanpa dipantau. Inilah perbezaan dulu dan sekarang yang sangat ketara dan menuntut supaya kita mendidik anak mengikut zaman di mana dia dibesarkan.
Skil penting yang perlu ada pada ibubapa zaman sekarang adalah skil untuk mendidik dan membimbing anak tentang literasi internet dan media. Ini adalah skil keibubapaan yang penting untuk melindungi anak-anak kita daripada anasir yang tidak baik pada zaman mereka dibesarkan sekarang. Ibubapa perlu cakna dan peka terlebih dahulu. Jika kita sendiri ‘buta IT’ bagaimana mungkin kita melindungi anak-anak kita yang kebanyakannya lebih ‘advanced’ daripada kita?
APA YANG PERLU DILAKUKAN?
1. Pasang atau install ‘parental control’ pada peranti yang digunakan oleh anak-anak.

Ia dapat menyekat ataupun membataskan pendedahan anak-anak kepada konten yang tidak elok di internet. Apabila ditanya, masih ramai ibubapa yang tidak tahu apakah ‘parental control’ dan tidak tahu pun wujudnya ‘parental control’ untuk melindungi anak-anak ketika online. Anda perlu tahu. Anda boleh ‘google’ untuk mengetahui dengan lebih lanjut.
2. Terangkan kepada anak-anak bahawa tidak semua yang mereka baca online adalah betul ataupun baik.

Ada kandungan yang bunyinya baik dan mungkin berunsur keagamaan tetapi nilai dan kandungannya tidak betul. Malah ada yang diputar belitkan. Ibubapa sendiri perlu berilmu dan berfikiran kritis supaya dapat membimbing anak untuk berfikiran kritis juga dalam menilai sesuatu maklumat di internet.
3. Pantau penggunaan enjin carian oleh anak-anak.

Kanak-kanak sifatnya sentiasa ingin tahu atau ‘curious’. Sifat ingin tahu ini selalunya akan membawa mereka ke ‘google’. Pak Cik Google akan memberi semua maklumat yang ada. Mungkin ada maklumat yang tidak bersesuaian dengan usia anak, tidak bersesuaian dengan tahap pemikiran anak dan tidak bersesuaian dengan nilai yang dipegang oleh kita. Oleh itu pantaulah ‘history’ pencarian anak-anak ketika menggunakan enjian carian.
Jika tidak tahu caranya, ibubapa sendiri boleh ‘google’ untuk mengetahui bagaimana untuk memantau ‘history’ carian.
4. Ingatkan anak-anak tentang iklan-iklan online

Ini boleh membawa dari satu perkara yang dilihat baik kepada satu perkara yang tidak elok. Anak-anak akan leka dan mungkin seronok ‘click’ dari satu iklan ke satu iklan. Ramai kanak-kanak yang terjebak dengan laman sesawang berunsur keganasan dan juga pornografi secara tidak sengaja.
5. Ajar anak-anak apa yang perlu dilakukan jika terlihat imej yang tidak senonoh

Selalunya melalui ‘pop up’ yang muncul di skrin. ‘Pop Up’ sifatnya sangat mengundang bagi kanak-kanak. Mereka akan tertarik untuk mengetahui dengan lebih lanjut. Pop sana, pop sini, akhirnya terjebak dengan laman yang tidak elok.
6. Ajar anak untuk lebih terbuka

Memberitahu sekiranya terlihat perkara yang tidak elok atau tidak senonoh di internet. Jangan menjadikan perbincangan perkara yang tidak elok itu sebagai sesuatu yang taboo. Jika kita tidak bercakap dan membimbing anak tentangnya, anak akan mencari sumber yang lain untuk bertanya. Sumber yang lain itu belum tentu memberikan maklumat yang betul dan mengikut nilai yang sepatutnya.
7. Pesan kepada anak supaya tidak memberi maklumat peribadi kepada sesiapa saja di internet.

Maklumat tentang tempat tinggal, sekolah, umur dan sebagainya tidak seharusnya dikongsi dengan sesiapa yang dijumpai online. Ramai pemangsa yang menunggu-nunggu dan mencari mangsa dari kalangan kanak-kanak yang mereka tahu tidak dipantau oleh ibubapa.
8. Bertegas dengan anak supaya tidak mempercayai individu yang baru dikenali di internet.

Sesiapa saja boleh menyamar dan tidak memberi maklumat yang benar tentang diri mereka.
9. Guna username

Ajar anak untuk menggunakan nama atau identiti pada ‘username’ yang tidak menggambarkan maklumat yang sebenar.
10. Pesan kepada anak untuk menolak ‘friend request’ daripada individu yang tidak dikenali.

Ibubapa juga perlu berpesan kepada diri sendiri tentang hal ini. Jangan terlampau ghairah untuk mengumpul beribu-ribu ‘friends’ sehinggakan kita sendiri tidak kenal dan tidak tahu siapa yang melihat gambar anak-anak yang kita share. Kita sendiri tidak tahu siapa yang mengumpul maklumat yang kita share di media sosial kita.
Tanya diri sendiri, kenalkah kita semua ‘friends’ kita di media sosial? Jika kita sendiri tidak sensitif tentang privasi, bagaimana kita hendak membimbing anak-anak kita? Ibubapa juga perlu tahu tentang istilah ‘DIGITAL FOOTPRINTS’. Ini adalah istilah yang tidak perlu diketahui oleh ibubapa kita dulu kerana dunia dulu berbeza. Footprints maksudnya jejak-jejak.
Apa saja gambar, maklumat, dan cerita yang kita dan anak kita muatnaik di internet akan terus kekal di internet sampai bila-bila. Ia menjadi jejak-jejak yang kita tinggalkan dan boleh dicari semula oleh sesiapa saja satu hari nanti.
Satu hari nanti maklumat atau gambar yang dimuatnaik mungkin akan mengaibkan anak-anak kita atau membuka pekung di dada keluarga kita.
*Pesan kepada diri kita dan anak-anak kita supaya berhati-hatilah dengan ‘digital footprints’ yang kita tinggalkan.
Sumber : Noor Afidah Abu Bakar, Parent Connect Consultancy


Apa Yang Ibubapa Kena Tahu Mengenai Penyakit HFMD

Penyakit tangan, kaki dan mulut (HFMD) atau lebih dikenali sebagai penyakit HFMD adalah penyakit yang disebabkan oleh jangkitan virus Coxsackie. HFMD mendapat namanya dari kudis kecil yang terjadi pada tangan dan kaki, dan dalam mulut. Kanak-kanak berumur di bawah 10 tahun sering menghidap jangkitan ini! Tapi, orang dewasa juga boleh terkena virus.
Tolong jaga anak kita. Penyakit HFMD sedang mengganas!

Kat Pulau Pinang katanya dah sampai 1,616 kes penyakit kaki, tangan dan mulut ni! Banyak tu! Berpuluh taska pun dah ditutup. Tu la kenapa kalau anak kita ada je tanda-tanda ni terus bawa ke klinik kesihatan ataupun hospital :
– Kurang selera makan
– Demam
– Ruam pada bahagian kaki dan tangan
– Ulser yang banyak di dalam mulut

Benda Paling Penting Mak Ayah Wajib Tahu!

1.  Virus penyakit HFMD ni berjangkit dan merebak melalui air liur, cairan kudis, hingus dan najis anak. Kalau cairan ni semua kena pada meja ke baby chair ke pemegang pintu ke mainan ke semuanya boleh jadi asbab dan punca penyakit sebab virus tu boleh hidup dan hinggap kat benda ni semua sampai berhari hari hingga berminggu!
2. 2 benda paling penting kita WAJIB KAWAL pada anak kecil kita kalau dah kena HFMD ni. Pertama kawal suhu tubuh supaya tak terlampau tinggi dan kedua, kena jaga minum dia supaya tak dehidrasi. Kalau dah dehidrasi teruk, kena cucuk masuk air la pula nanti

3. Kalau anak dah kena HFMD ni tolong la kuarantin. Kedasyatan penyakit ni adalah dia mampu menularkan sehingga 5 orang budak yang lain. Kiranya kalau 1 orang yang kena dalam sebuah taska, dia mampu menjangkiti 5 orang kawan kawannya
p/s : Saya rasa masih ramai mak ayah yang belum tahu info ni. Tolong bagitahu kat mak ayah yang belum tahu ye.
Sumber: Taufiq Razif


Apa Yang Kanak-kanak Boleh Beli Dengan 50 Sen?

Tahun 2014, tatkala harga barang semakin naik, 50 sen bagaikan sudah tiada makna apa-apa lagi. Mari hiburkan hati, tonton video di bawah. Anda pasti tersenyum.


Apa Yang Tersembunyi Dalam Susu Tepung Rumusan Anak Anda? Tak Semua Bahan Si Manja Perlukan..

Susu sememangnya memberikan khasiat yang baik untuk anak-anak. Ia padat dengan pelbagai jenis nutrien, vitamin dan mineral. Kalsium susu baik untuk gigi dan tulang yang kuat. Susu juga mengandungi protein dan karbohidrat untuk tumbesaran si manja. Tapi, adakah anda tahu bahawa mungkin terdapat gula tambahan yang terkandung dalam susu anak anda?
Kebanyakkan ibu bapa menghadkan pengambilan gula untuk anak-anak mereka kerana pengambilan gula berlebihan merupakan salah satu faktor yang mungkin meningkatkan risiko  obesiti dan juga penyakit-penyakit lain. Ia mungkin sesuatu yang mengejutkan bagi sesetengah ibu bapa namun, usah khuatir. Baca post ini sampai habis dahulu.

Mengikut statistik terbaru Kajian Kesihatan Morbiditi Kebangsaan, lebih daripada 6% kanak-kanak di Malaysia di bawah umur 5 tahun dikenal pasti mempunyai berat badan berlebihan.

Manakala hampir 12% kanak-kanak dan remaja berumur bawah 18 tahun mempunyai berat badan berlebihan. Mesti anda tak sangka semuda itu kan?
Kanak-kanak sebenarnya tidak memerlukan gula tambahan yang berlebihan dalam sajian harian mereka. Jadi kenapa gula telah ditambah dalam susu anak anda?
Gula tambahan tu sebenarnya apa?

Gula tambahan ialah gula dan sirap yang ditambah ke dalam makanan dan minuman ketika dalam proses penyediaannya. Tapi jangan risau, gula-gula semula jadi dalam buah-buahan dan susu asli tu bukan gula tambahan tau.
Apa yang lagi mengejutkan ialah kebanyakan kanak-kanak prasekolah di Malaysia rata-rata mengambil gula sebanyak 7.6 sudu teh gula setiap hari!
Ia jauh lebih tinggi daripada Garis Panduan Pemakanan Malaysia (MDG) untuk Kanak-kanak dan Remaja 2013 yang mencadangkan agar kanak-kanak berumur dua hingga enam tahun tidak mengambil lebih daripada tiga sudu teh gula tambahan setiap hari.

Kenapa gula tambahan ni tidak baik?

Seperti gula biasa, pengambilan gula tambahan yang berlebihan boleh mengakibatkan masalah kesihatan yang serius terhadap kanak-kanak antaranya ialah:

Meningkatkan kemungkinan obesiti.
Memberikan impak kepada deria rasa dan menyebabkan kanak-kanak gemar makanan atau minuman yang manis.
Meningkatkan risiko masalah kavitis.

Macam mana nak tahu itu ialah gula tambahan?
Gula tambahan mempunyai nama-nama yang berbeza dan rumit! Kenal pasti beberapa nama-nama gula tambahan seperti yang tertera di sini:

Maltodekstrin

Pepejal Sirap Glukosa

Sukrosa

Gula Perang

Pepejal Sirap Jagung

Dekstrosa

Glukosa

Fruktosa

Maltosa

Tahukah anda…?

Laktosa adalah sejenis gula semula jadi yang terdapat dalam susu. Tetapi jika laktosa terdapat di bahagian ramuan teratas di label makanan, ia bermakna ia telah ditambah masuk ke dalam produk tersebut!
Jadi, semasa memilih susu tepung rumusan penting untuk anda memilih susu tanpa gula tambahan.
Kalau anda nak tahu, semakin awal gula tambahan berada dalam susunan ramuan, semakin tinggi kandungannya dalam produk tersebut. Anda boleh semak label untuk periksa sekiranya makanan atau minuman yang anda nak beli tu ada gula tambahan. Caranya ialah:
Langkah 1: Kenal pasti senarai ramuan.
Langkah 2: Cari nama-nama gula tambahan seperti tertera di atas.
Berhati-hati dengan gula tambahan! Tapi wujudkah produk susu tanpa gula tambahan?

Kadang-kadang kita ingat setiap kandungan ramuan seperti gula tambahan yang tertera dalam bahagian ramuan diperlukan oleh kanak-kanak, sebernarnya tidak semestinya diperlukan.
Tapi ada juga produk yang korang boleh yakin tidak mengandungi sebarang gula tambahan!
Anmum™ Essential adalah satu-satunya susu tepung rumusan kanak-kanak dengan 0% Gula Tambahan**. 100% Kebaikan Susu. Kini dengan Mind-Q Connect, mengandungi DHA dan 2x lebih GA® (Gangliosida)**.
Jadi ibu bapa, maksimumkan hubungan sel-sel otak anak anda hari ini dengan berinteraksi bersama anak dan pemakanan yang baik.

Maklumat lanjut anda boleh klik disini!
*berbanding susu formula dahulu
**Sukrosa, Pepejal Sirap Glukosa, Pepejal Sirap Jagung, Gula Perang, Dekstrosa,  Laktosa, Fruktosa, Madu dan Gula Putih didefinasikan sebagai ‘gula’ dan ‘gula tambahan’ di bawah piawaian CODEX 212-1999 dan CAC/GL231997. CODEX mewujudkan dan meyelaraskan garis panduan dan kod amalan piawaian makanan antarabangsa.
Di bawah Akta Pemakanan Malaysia1985, Sukrosa, Gula Perang, Dekstrosa, Glukosa, Fruktosa dan Madu didefinasikan sebagai bahan pemanis.
Di bawah Piawaian Pemakanan Australia New Zealand – Standard 1.1.2, Sirap Glukosa, Maltodekstrin dan produk serupa didefinasikan sebagai gula.


Bayi ‘Reject’ Puree & Bubur, Lagi Suka Pegang Makanan Sendiri. Ini 6 Perkara Tentang ‘Baby Led Weaning’

“Adha ni kita bagi dia bubur, habis diludahnya semua. Kalau bagi dia pegang sendiri makanan, nak pula dia gigit-gigit. Tapi bahaya tak kalau bagi dia pegang finger food awal sangat? Takutlah kalau tercekik. Lagipun, kenyang ke kalau tak makan bubur?”
Tak semua bayi mahu buka mulut apabila disuap. Ada yang lebih suka ‘bermain’ dahulu dan makan sendiri makanan yang dipegangnya.

Teknik pemakanan seperti ini dinamakan ‘baby led weaning’. Berbeza dengan cara memulakan makanan dengan puree atau bubur, bayi memegang makanannya sendiri tanpa bantuan ibu.
Ada yang masih ragu untuk mulakan teknik ini kerana menganggap ia tak selamat untuk bayi, terutamanya bayi 6 bulan yang baru mula makan.

Di bawah merupakan beberapa perkara klinikal dan tips memulakan ‘baby led weaning’ yang penting untuk ibu tahu.

6 Perkara Tentang ‘Baby Led Weaning’ Yang Ibu Perlu Tahu
1. Waktu Yang Sesuai Memulakannya
Menurut sumber WebMD, pakar berpendapat bahawa bayi lebih bersedia untuk makan sendiri apabila usianya mencapai 7-8 bulan. Namun, sesetengah pakar berpendapat bahawa bayi dengan perkembangan yang sihat dapat memulakan teknik ini seawal usianya 6 bulan, namun dengan syarat tertentu.
Untuk memulakan ‘baby led weaning’, ibu harus pastikan dulu yang bayi sudah boleh duduk tanpa bantuan, serta mempunyai sokongan leher yang baik.
Tak mengapa kalau bayi tidak ada gigi dan tidak dapat mengunyah dengan baik lagi. Tapi, bayi perlu ada kebolehan untuk mengambil makanan yang diletakkan berhampiran dan memasukkan dalam mulut lalu mengunyahnya.
Foto Kredit: healthyharlem.org
2. Tak Tercekik Ke?
Ada ibu bapa yang risau untuk mulakan teknik ini kerana takut membahayakan anak. Ibu bapa yang menyuap sendiri kepada anak memang jauh lebih selamat berbanding anak menyuap dirinya sendiri.
Bagi bayi, refleks ‘gagging’ atau rasa loya jika bayi terjolok tekak dengan makanan adalah perkara normal terutamanya pada peringkat awal pengenalan makanan pejal. ‘Baby led weaning’ merupakan satu latihan kemahiran kepada anak untuk mengawal refleks tersebut dengan sendiri.
Menurut kajian, bayi secara semulajadinya akan menolak keluar makanan sekiranya ia tidak dapat ditelan atau dikunyah. Namun elok sekiranya anda melengkapkan diri dengan mengetahui apa yang perlu dibuat sekiranya bayi tercekik.
Foto Kredit: BabyCentre
3. Cara Memulakan ‘Baby Led Weaning’ Dengan Selamat
Persiapannya sebenarnya jauh lebih ringkas berbanding menyediakan puree dan bubur bayi. Ibu bapa perlu pastikan banyak stok makanan segar yang boleh diolah kepada ‘finger food’ seperti sayur dan buah-buahan ranum. Kukus atau rebuskan dahulu makanan yang agak keras teksturnya seperti lobak merah, brokoli atau epal.
Perlu diingat bahawa cara ini selalunya akan membuat kawasan rumah anda bersepah dengan makanan. Maka, mungkin ibu boleh sediakan ‘high chair’ untuk bayi duduk setempat ketika makan. Cuba perkenalkan cara makan ini sekali sehari dan lihat reaksi bayi terlebih dahulu.
Walaupun ‘baby led weaning’ ini memberi kebebasan kepada bayi untuk makan sendiri, tetapi tidak bermakna, ibu bapa boleh tinggalkan anak tanpa pantauan ya. Ibu bapa tetap perlu pastikan keselamatan anak ketika makan dan berikan dorongan supaya lebih bersemangat untuk makan.
http://www.essentialbaby.com.au/
4. Manfaat ‘Baby Led Weaning’
Pakar nutrisi dan pakar perkembangan kanak-kanak menggalakkan kaedah ini disebabkan beberapa penemuan:
i) Meningkatkan Perkembangan Bayi
Pakar mempercayai bahawa ia dapat melatih kemahiran motor halus anak supaya dapat mencapai makanan dengan baik. Anak juga dapat pendedahan yang lebih luas pada deria dengan tekstur, rasa dan aroma berbeza dalam setiap makanan yang diberikan. Sesetengah pakar berpendapat ia juga dapat melatih ‘dexterity’ iaitu mengenalpasti tangan dominan.
Kajian oleh Professor Charlotte M Wright, contohnya, telah mendapati bahawa bayi lebih cepat berjalan dan bercakap apabila dipraktikkan cara ‘baby led weaning’ ini.
ii) Pencernaan Bayi Lebih Efisyen
Sesetengah pakar bersetuju bahawa kaedah ini memerlukan bayi untuk mengunyah dan mengeluarkan air liur yang lebih banyak. Secara tak langsung, respon ini menjadikan sistem pencernaan lebih efisyen.
Namun ada juga pakar yang menegaskan bahawa kaedah ini kurang sesuai kerana ada tidak semua bayi memiliki kebolehan serta organ pencernaan yang matang ketika mula diperkenalkan dengan makanan.
iii) Membiasakan Tabiat Makan Yang Baik
Ia juga dilihat dapat melatih bayi dengan tabiat makan yang baik kerana dengan menyuap sendiri makan, bayi dapat belajar ‘self-regulation’ iaitu berhenti makan apabila sudah kenyang.
Berbanding dengan ibu bapa menyuap, kadang-kadang ada yang terlebih suap walaupun bayi sudah kenyang. Cara ini jika berlarutan akan membuatkan bayi terlebih makan dan sukar untuk berhenti walaupun sudah kenyang.
Foto Kredit: today.com
5. Pemilihan Makanan Yang Sesuai
Dalam memulakan kaedah ‘baby led weaning’, ibu bapa perlu pastikan makanan yang diberikan bukan sahaja kaya dengan nutrisi, malah selamat untuk bayi pegang dan suap sendiri.
Ibu boleh berikan anak potongan buah dan sayur-sayuran segar, atau hirisan protein atau karbohidrat sihat.
Antara cadangan makanan yang boleh diberikan ialah

buah-buahan bertekstur lembut seperti mangga, pisang
lobak merah atau keledek yang dikukus / direbus
mee atau spaghetti
roti wholemeal yang dipotong panjang-panjang
hirisan ayam yang telah direbus / dikukus

Elakkan makanan diproses atau yang diperasakan kerana usia bayi ketika itu tidak dapat menghadam garam dengan baik. Pastikan makanan yang diberikan lembut dan mudah dipegang. Jangan potong terlalu kecil sehingga anak tidak dapat pegang atau terlalu besar sehingga anak sukar untuk menyuap.
Jangan sesekali berikan makanan yang boleh buatkan anak tercekik seperti makanan yang terlalu melekit seperti coklat, makanan keras seperti kekacang, atau yang sukar dikunyah seperti keratan makanan yang terlalu besar.
Foto Kredit: forummamamici.ro
6. Kenyangkah Kalau Makan Begini?
Berbanding dengan ‘baby led weaning’ selalunya anak mungkin tak makan banyak sebab makanan boleh tertumpah. Bahkan, ibu bapa mungkin khuatir anak akan terus tolak bulat-bulat jika dihidangkan dengan makanan yang tidak digemari seperti sayur dan hanya akan makan yang disukai sahaja.
Jika anda dapati cara ‘baby led weaning’ tidak dapat memujuk anak makan sayur atau buah, atau anda dapati berat bayi makin berkurangan, pakar menyarankan agar pemberian bubur, puri atau atau smoothie berkhasiat tetap diteruskan untuk anak.
Yang penting, susu ibu atau susu formula masih menjadi sumber nutrisi utama buat bayi berusia 6 bulan ke 12 bulan.
Foto Kredit: masterfile.com
Pelbagaikan Hidangan Bubur Walaupun Ditolak
Sebagai peringatan, ‘baby led weaning’ ini kurang sesuai menjadi makanan pemula bagi bayi yang lewat perkembangan atau lahir tak cukup bulan.
Meskipun ‘baby led weaning’ sesuai untuk kebanyakan bayi, kebanyakan pakar bersetuju bahawa pemberian bubur juga perlu diteruskan bagi memastikan bayi mendapat cukup nutrisi. Cuba pelbagaikan teksturnya menjadi sedikit kasar atau ubahsuai rasanya mengikut makanan kegemaran bayi.
Selagi berat badan anak tetap normal, ibu tak perlu terlalu risau ya!

*Rujukan: BabyCentre, Doktor Budak, The Bump


‘Brain Freeze’! Ini Sebenarnya Yang Berlaku Pada Otak Kita & 7 Fakta Tentangnya

Nikmatnya bila dapat makan aiskrim pada hari yang panas… Tapi pernah tak tiba-tiba rasa macam ngilu dan sejuk sangat dekat bahagian kepala tu?
Fenomena inilah yang kita sebut sebagai ‘brain freeze’.

Pernah tak terfikir apakah brain freeze ni sebenarnya dan betulkah otak kita betul-betul mengalami penyejukan atau beku?
Jom tahu lebih lanjut.

7 Fakta Tentang Brain Freeze
1. Apakah Brain Freeze?
Secara saintifiknya, ‘brain freeze’ dikenali dengan istilah Sphenopalatine Ganglioneuralgia (SPG) atau trigeminal headache.

Rasa sakit ini seolah menyucuk-nyucuk atau ngilu namun lazimnya berlaku dengan cepat, iaitu dalam tempoh kurang daripada 10 saat.
Menurut Medical News Today, punca brain freeze boleh berlaku adalah disebabkan proses berikut:

Penyejukan kapilari sinus oleh bahan-bahan sejuk, menyebabkan pengecutan salur darah
Pengembangan semula salur darah oleh stimuli panas seperti udara

Sama seperti bagaimana migrain boleh berlaku, pertembungan 2 keadaan ekstrem yang berlaku dengan cepat di sekitar saraf trigeminal yang sensitif terhadap suhu di bahagian lelangit inilah menyebabkan sensasi ‘brain freeze’!

2. Kanak-kanak Lebih Cenderung Mengalaminya
Menurut Psychology Today, brain freeze adalah lebih biasa dialami oleh kanak-kanak kerana faktor berikut:

kanak-kanak mempunyai lelangit dan tekak yang lebih kecil, di mana ia lebih mudah menyejuk dan lebih cepat mengaktifkan reseptor.
orang dewasa mempunyai lebih kestabilan terhadap stimuli sejuk seiring dengan usia.
kanak-kanak biasanya makan makanan sejuk dengan lebih laju berbanding orang dewasa (salah satunya kerana mereka tidak mengetahui risiko brain freeze)

http://yaraan.com/
3. Perempuan Juga Lebih Mudah Mendapatnya Berbanding Lelaki
Sesetengah kajian juga mendapati bahawa kaum perempuan lebih mudah mengalami brain freeze berbanding kaum lelaki.
Hasil pemerhatian ini adalah konsisten dengan kenyataan di mana didapati lebih banyak jenis sakit kepala ditemui di kalangan wanita.

4. Ia Mungkin Diwarisi
Menurut kajian, apabila kedua ibu bapa dan kanak-kanak tidak mempunyai sebarang sejarah sakit kepala, risiko terhadap brain freeze juga berkurang.

5. Ia Dikaitkan Dengan Migrain
Tahukah anda, kajian juga telah mendapati bahawa mereka yang mengalami migrain lebih cenderung untuk mengalami brain freeze.
Ini kerana, pesakit migrain mempunyai saraf  trigneminal yang sensitif dan bahan sejuk boleh mengaktifkan laluan saraf ini dan menyebabkan lebih mudah berlakunya brain freeze.

6. Adakah Ia Boleh Mendatangkan Bahaya?
Mungkin ada yang tertanya-tanya juga, adalah brain freeze ini boleh membahayakan?
Menurut Science Focus, anda tak perlu risau sebab apa yang berlaku bukanlah sesuatu yang membimbangkan. Perubahan suhu yang berlaku adalah sangat cepat, ringan, dan tidaklah ‘menyejukkan’ otak sehingga tahap beku.
Dalam artikel tersebut dinyatakan, pakar bedah biasanya akan menyejukkan otak ke suhu 17.8°C untuk mengelakkan sebarang komplikasi ketika pembedahan – dan suhu ini tak mungkin dapat dicapai hanya dengan memakan aiskrim!
Foto Kredit: thinkstockphotos.fr
7. Cara Mengatasinya
Tentunya salah satu cara mengelakkan daripada diserang oleh brain freeze adalah dengan mengelakkan mengambil makanan sejuk, terutamanya pada hari yang panas.
Tapi, tak seronoklah macam tu kan? Kalau di Malaysia yang hari-hari panas, mesti tekak ni teringin nak minum air sejuk selalu kan?
Jadi, apa yang disyorkan oleh Live Science adalah:

meminum minuman sejuk dengan perlahan-lahan atau dalam kuantiti yang sedikit pada satu-satu masa
cuba elakkan bahan sejuk daripada terdedah kepada bahagian atas tekak / lelangit
jika terkena brain freeze, cuba minum air suam perlahan-lahan untuk mengurangkan simptom
boleh juga menggulungkan bahagian bawah lidah ke arah lelangit bagi membantu memanaskan bahagian sensitif ini


Apa Hukum Suami, Lelaki Mengaku Bujang Atau Duda?

Nota: Artikel soal-jawab ini diambil atas ihsan Jabatan Mufti Negeri Perlis di http://mufti.perlis.gov.my/
Berikut adalah penjelasan hukum yang diberikan dan telah diperakui oleh S.S. Mufti Dr. Juanda bin Jaya.

Soalan:
Saya muskil tentang hukum mengaku bujang atau duda sedangkan sudah ada isteri

Jawapan:

Jika berbohong, maka ia termasuk salah satu dari dosa-dosa besar.
Di bawah ini penjelasan ringkas berkenaan permasalahan yang ada kaitan dengan soalan saudara.
Para ulama ada membicarakan hukum seorang yang telah berkahwin, lalu ditanya kepadanya: “Kamu ada isteri?” lalu dia menjawab: “Tidak.” Dengan niat berbohong, maka dia berdosa kerana berbohong namun tiada apa-apa kesan terhadap hubungan dia dengan isterinya. Hal ini kerana lafaz “Tidak” adalah termasuk dalam lafaz kinayah yang memerlukan niat, sedangkan niatnya adalah berbohong bukan talak. Sama halnya jika dia berkata: “Saya tiada isteri” termasuk di dalam lafaz kinayah.
Selebih itu, para ulama berbeza pandangan tentang orang yang berbohong mengaku dengan lafaz yang jelas telah bercerai atau telah mentalakkan isterinya. Sebahagian ulama berpandangan talak atau cerai itu terlaksana secara Diyanatan[1] danQadha’an[2]. Pandangan ini seperti yang disebut oleh Ibn Muflih dari mazhab Hambali di dalam al-Furu’ yang berkata:
“Jika seseorang ditanya: “Kamu telah mentalakkan isterimu?” lalu dia menjawab: “Ya!”Atau dia ditanya: “Kamu ada isteri?” Lalu dia menjawab: “Aku telah talakkan dia.”Sedangkan dia berbohong, maka talak itu terlaksana.”
Manakala para ulama mazhab Hanafi, Syafie dan selainnya berpandangan sesiapa yang mengaku bercerai secara dusta, maka cerai itu terlaksana secara Qadha’antidak secara Diyanatan. Di dalam al-Bahr al-Ra’iq dari mazhab Hanafi dinyatakan:
“Sekiranya dia mengaku talak secara berbohong, maka terlaksana talak itu dari sudut Qadha’an (zahir/penghakiman).”
Di dalam Asna al-Matolib Syarh Raudh al-Tolib dari ulama mazhab al-Syafie dinyatakan pula:
“Sekiranya dia mengaku talak secara dusta, tidak tertalak isterinya batinan (Diyanatan), hanya berlaku talak zahiran (Qadha’an).”
Pandangan pilihan:
Pandangan yang menjadi pilihan ialah pandangan ulama mazhab al-Syafie dan Hanafi. Hal ini kerana sesuatu pengakuan mengandungi kebarangkalian sama ada benar atau dusta. Maka orang yang membuat pengakuan dusta dikenakan tindakan berdasarkan zahirnya di mahkamah. Manakala yang didustakan itu tidak berlaku pengakuan tersebut di sisi Allah. Justeru talak itu tidak terlaksana. Inilah pandangan yang lebih rajih.

Wallahu a’lam.

[1] Diyanatan (ديانة): iaitulah talak yang benar-benar jatuh di sisi Allah SWT. Sekalipun dari sudut perundangan tidak thabit talak tersebut disebabkan ketiadaan bukti yang jelas. Sebagai contoh seorang isteri benar-benar yakin suaminya telah mentalakkannya sebanyak tiga kali, maka dari sudut diyanatan isteri tersebut adalah haram buat suaminya sehinggalah suaminya berkahwin dengan wanita lain terlebih dahulu. Maka siisteri tadi wajib menjauhi suaminya dan tidak membiarkan berlaku hubungan suami-isteri antara mereka, sekalipun dia tidak mampu menthabitkan perceraian tersebut di hadapan hakim, sekalipun suaminya mengingkari dan mendatangkan bukti palsu.
[2] Qadha’an (قضاء): iaitulah talak yang dihukumkan jatuh oleh hakim atau Qadhi berdasarkan zahir disebabkan ketiadaan bukti menunjukkan tidak ada niat atau seperti seseorang yang melafazkan talak kerana terlajak cakap.


5 Ciri Perbezaan Antara Orang Introvert Dan Extrovert. Kita Yang Mana?

Terdapat banyak pandangan tentang konsep introvert dan extrovert dalam personaliti seseorang.
Antara mitos yang sering kita dengar ialah orang intovert biasanya bersikap pemalu, manakala orang ekstrovert bersikap lebih peramah.

Dari sudut psikologi, ia sebenarnya lebih kepada cara pemikiran seseorang yang membentuk peribadi mereka.
Kedua-dua personaliti ini tidak memiliki kelebihan atau kekurangan berbanding satu sama lain kerana ia bergantung kepada bagaimana seseorang menerima dan memaksimakan potensi diri.

Persoalannya, anda jatuh di kategori mana? Jom kita kenali ciri-ciri introvert dan extrovert dengan lebih dekat.

5 Ciri Utama Orang Introvert
Orang introvert sering mendapat reputasi yang tidak baik kerana biasa dianggap sebagai orang yang pemalu dan tidak sesuai untuk dijadikan ketua.
Namun, karakter ini sebenarnya tiada kena mengena dengan sikap introvert, malah golongan ini bijak membina semangat sendiri tanpa mengharapkan orang lain atau persekitarannya.

Kredit Foto : mashable.com
1. Sering Berfikir Masak-Masak Dulu Sebelum Buat Keputusan
Apabila orang introvert perlu membuat keputusan, mereka biasanya memerlukan masa yang agak lama sebelum mencapai kata putus. Ini akan membuatkan mereka lebih yakin dengan keputusan yang dibuat serta lebih bersemangat untuk bertindak kemudiannya.
2. Lebih Selesa Untuk Mengelak Konflik
Kajian mendapati orang introvert biasanya lebih sensitif bila berhadapan dengan respon yang negatif. Ini membuatkan mereka memilih untuk mengelak daripada situasi yang berisiko tinggi. Mereka juga lebih suka untuk refleksi diri berbanding berkongsi pendapat dengan orang secara terbuka.
3. Boleh Mengekspresikan Idea Dengan Lebih Kreatif
Memang benar kebanyakan orang introvert tidak selesa untuk menyuarakan idea secara terbuka dengan orang ramai. Oleh itu, mereka dilihat lebih kreatif untuk berkongsi ilham melalui medium lain seperti menulis, melukis atau muzik. Orang introvert juga lebih suka mengasingkan diri untuk berada dalam ‘dunia sendiri’ yang cukup unik. Melalui dunia inilah orang introvert boleh berimaginasi bagi mencipta idea yang di luar jangkaan.
4. Seorang Pendengar Yang Baik
Berbanding berinteraksi dengan orang, mereka lebih gemar untuk mendengar dan mengambil perhatian tentang apa yang berlaku di sekeliling. Mereka bukanlah pemalu, tetapi mereka lebih gemar mengamati persekitaran berbanding berinteraksi dengan orang. Dengan kebolehan untuk fokus pada persekitaran, mereka juga boleh sumbangkan idea secara bernas.
5. Orang Introvert Perlukan Masa Untuk Diri Sendiri
Apabila terlalu lama berhadapan dengan orang, orang introvert perlukan masa untuk ‘recharge’ diri. Ini bukanlah bermaksud mereka sering elakkan interaksi dengan orang lain. Sebaliknya, mereka lebih suka untuk berkongsi tenaga sosial yang dimiliki dengan kawan rapat sahaja. Orang introvert juga biasanya tidak nampak keperluan untuk memiliki banyak kawan, cukuplah beberapa kawan rapat yang mereka selesa untuk bergaul.

Kredit Foto : powerreviews.com

5 Ciri Utama Orang Extrovert
Bagi orang extrovert pula, mereka lebih cenderung untuk berasa lebih bertenaga dengan melibatkan diri dalam interaksi sosial dan persekitaran mereka.
Mereka juga lebih suka untuk melibatkan diri dalam kumpulan. Sikap yang terbuka menjadikan golongan ini sering terpilih untuk menjadi ketua.

Kredit Foto : thumbor.thedailymeal.com
1. Orang Extrovert Tidak Takut Untuk Mencuba Perkara Baru
Adakah anda seorang yang berani untuk cuba perkara baru, tak mudah gelabah bila tukar plan ‘last minute’? Jika ya, personaliti anda adalah lebih kepada extrovert!
Tanpa berfikir panjang, orang ekstrovert lebih memilih untuk bertindak dahulu dan tidak terlalu risau akan kemungkinan yang boleh berlaku.
Orang juga selalu mengganggap personaliti extrovert sebagai orang yang selalu bertindak mengikut gerak hati.
2. Lebih Mudah Untuk Ekspresi Diri
Orang berpesonaliti extrovert pula tiada masalah untuk berkongsi pendapat, atau isi hati tidak kira sama ada perkara kecil atau besar.
Kebolehan untuk berkomunikasi secara terus terang ini mungkin menyebabkan orang sekeliling berasa tidak selesa namun ia boleh menjadi ciri-ciri yang positif untuk orang extrovert.
3. Tidak Suka Bersendirian
Jika anda lebih suka untuk bertemu dengan orang bagi meredakan stres, kemungkinan besar anda ialah orang extrovert!
Ciri-ciri lain bagi extrovert ialah mereka mudah rasa tak keruan apabila terlalu lama berseorangan. Mereka sering mengelak daripada bersendirian dan suka bersama dengan orang pada kebanyakan masa.
4. Bersikap Lebih Optimistik
Orang extrovert juga sering dikaitkan dengan sikap optimistik.
Seperti orang lain, mereka juga akan terkesan jika perkara buruk berlaku. Bezanya, mereka lebih mudah kenalpasti sisi baik dalam apa-apa situasi sekali pun.
Mereka tidak berasa sedih terlalu lama dan mudah fokus untuk segera bangkit daripada situasi buruk.
5. Lebih Terbuka Untuk Berkawan
Sikap terbuka dalam bersosial memang cukup sinonim dengan orang extrovert.
Mereka biasanya mempunyai kawan yang lebih ramai serta mudah untuk bergaul dengan orang yang tidak dikenali. Namun ini tidak bermakna orang extrovert tiada kawan rapat.
Walaupun kawan-kawan ramai, orang extrovert pasti ada beberapa orang kegemaran yang dijadikan teman rapat.

Bagaimana Jika Anda ada Campuran Ciri-Ciri Introvert dan Extrovert? Kemungkinan Besar Anda Ialah Seorang Ambivert!
Jika anda boleh relate personaliti anda dengan kedua-dua personaliti introvert dan extrovert, anda mungkin bersikap ambrivert.
Mengikut keadaan, anda boleh menunjukkan sikap intovert atau extrovert pada satu-satu masa.
Ciri-Ciri Orang Ambivert
1. Boleh Menyesuaikan Diri Apabila Bersendirian atau Dengan Orang Ramai
Berbanding personaliti introvert dan extrovert, orang ambivert pula tiada masalah untuk bersendirian atau bersosial.
Mereka mudah menyesuaikan diri pada kedua-dua situasi.
2. Mendengar Secara Aktif
Orang ambivert juga mempunyai kebolehan untuk mendengar dengan lebih aktif. Seorang pendengar yang aktif akan lebih melibatkan diri dalam perbualan.
Berbanding hanya sekadar mendengar atau terlalu cepat memintas perbualan, orang ambrivert lebih cenderung untuk fokus mendengar supaya dapat memberikan respons dengan lebih baik.
3. Lebih Fleksibel dalam Menyelesaikan Masalah
Orang yang berpersonaliti ambrivert juga bersikap lebih bebas dalam menghadapi masalah.
Ada kalanya anda rasa selesa untuk mengemukakan idea secara lisan, ada kalanya lebih mudah untuk ekspresikan idea melalui nota atau penulisan.
Cara fleksibel ini amat baik bagi mengenalpasti sudut pandang yang baru dalam menyelesaikan masalah.
4. Lebih Cepat Buat Keputusan
Orang introvert akan mengambil masa yang lama untuk buat keputusan, orang extrovert pula lebih cenderung untuk bertindak dahulu tanpa berfikir panjang.
Bagi orang ambrivert pula, mereka biasanya akan bertindak selepas berfikir sejenak.
Informasi yang ringkas dalam suatu perkara sudah cukup bagi mereka untuk buat keputusan.
5. Bersikap Serba Boleh Dalam Kumpulan
Antara kebolehan yang dimiliki oleh orang ambrivert ialah mereka selalu menjadi penggerak kepada kumpulan. Disebabkan personalitinya yang lebih fleksibel, mereka selesa untuk bercakap bila diminta pendapat.
Pada masa yang sama, mereka juga beri ruang kepada ahli lain untuk kemukakan idea. Mereka juga cenderung untuk rajin bertanya dan memberi saranan bagi mencapai matlamat.
Sikap inilah yang menyebabkan orang ambrivert mudah bergaul dan disenangi dalam sebuah kumpulan rakan atau di tempat kerja.

Kredit Foto : lodgingmagazine.com
Setiap Kita Miliki Keunikan Tersendiri, Jadi Maksimakan Kebolehan Tersebut OK!
Realitinya, kita menggunakan kedua-dua sisi introvert dan extrovert bergantung kepada situasi kerana dalam soal personaliti, tiada yang benar dan tiada yang salah.
Kategori personaliti ini hanyalah digunakan bagi mencerminkan cara orang berinteraksi dengan persekitaran. Sentiasalah beringat yang personaliti kita inilah yang menjadikan kita unik dan berbeza daripada orang lain.
Apa yang penting ialah cara kita manfaatkan persekitaran dan kekuatan yang dimiliki untuk kelebihan sendiri. Semoga kita dapat melihat setiap perkara secara positif dan menemui hikmah di setiap situasi.
*Sumber rujukan:

Extroverts, Introverts, and Everything in Between – healthline.com/health/extrovert-vs-introvert#takeaway


Apakah Itu Inflasi? Ini Kesannya Kepada Rakyat Malaysia

Secara umumnya, inflasi merupakan kenaikan harga yang berlaku bagi barangan dan perkhidmatan dalam satu tempoh masa tertentu. Kadar inflasi lazimnya diukur melalui pengiraan Indeks Harga Pengguna (IHP) bagi perubahan harga item-item di dalam bakul tetap barangan dan perkhidmatan dalam satu tempoh masa.
Ekonomi sesebuah negara yang mengalami inflasi semestinya akan memberikan kesan besar kepada perbelanjaan isi rumah pengguna. Namun, bagaimana pula inflasi boleh memberi kesan kepada rakyat Malaysia? Sama ada ia memberikan kesan positif atau sebaliknya.

Baca juga: PRU15: Cantik Bukan Sekadar Rupa, Ini 5 Calon Wanita Bertanding Kerusi Parlimen
KESAN POSITIF INFLASI
Sekadar gambar hiasan.

Kadar inflasi Malaysia pada bulan Ogos meningkat kepada 4.7 peratus berbanding 4.4 peratus pada Julai lalu seperti dilaporkan Berita Harian, pada September. Hal ini kerana fenomena global yang turut dialami oleh kebanyakan negara disebabkan kenaikan input pengeluaran serta harga bahan api.

Antara kesan positif inflasi kepada rakyat dan negara adalah menggalakkan orang ramai untuk banyak menyimpan duit simpanan di bank berbanding berbelanja. Hal ini berlaku kerana, inflasi menyebabkan kadar faedah simpanan yang ditawarkan oleh bank lebih tinggi daripada sebelum berlakunya inflasi.
Manakala bagi penghutang pula, inflasi memberi kelebihan kepada mereka kerana kadar faedah pinjaman tidak berubah disebabkan jumlah hutang benar yang perlu dibayar balik telah berkurang.
KESAN NEGATIF INFLASI
Sekadar gambar hiasan.
Dari sudut lain iaitu kesan negatif inflasi pula, sekiranya kadar inflasi tinggi ia akan menaikkan kos sara hidup serta mengurangkan taraf kebajikan masyarakat. Hal ini disebabkan oleh, kenaikan tingkat harga umum mengurangkan pendapatan masyarakat dan mengurangkan kuasa beli pengguna.
Bahkan, bagi individu yang memiliki pendapatan tetap serta penerima pencen, kos sara hidup menjadi semakin tinggi sekali gus akan membebankan taraf kebajikan mereka.
Selain itu, ia akan menurunkan nilai mata wang negara dan menyebabkan pengaliran modal jangka pendek ke luar negara. Keadaan ini juga secara tidak langsung akan memburukkan imbangan pembayaran negara.
EKONOMI MALAYSIA DISIFATKAN AGAK KETINGGALAN – DATUK JOHARI ABDUL GHANI
Gambar: Bekas Menteri Kewangan Kedua, Datuk Seri Johari Abdul Ghani dari tahun 2016 hingga 2018.
Sementara itu, Bekas Menteri Kewangan Kedua, Datuk Seri Johari Abdul Ghani pernah meluahkan rasa bimbang terhadap ekonomi Malaysia yang disifatkan agak ketinggalan berbanding negara-negara di rantau ASEAN seperti dilaporkan Utusan Malaysia pada Mac lalu.
“Kedudukan ekonomi negara sungguh membimbangkan saya. Kalau kita lihat beberapa indikator (petunjuk) ekonomi, ia tidak menunjukkan kita berada dalam kedudukan yang selesa.
“Dari segi KDNK tahun 2021, ekonomi kita berkembang paling corot jika dibandingkan dengan negara-negara ASEAN lain.”
Malah, Johari turut memaklumkan bahawa jumlah hutang negara telah meningkat pada tahun lalu. Daripada hutang negara berjumlah RM686 billion pada 2018 meningkat hingga mencecah lebih RM1 trillion pada tahun lalu, iaitu peningkatan RM320 billion.
“Dengan hutang-hutang yang begitu tinggi, pembayaran faedah juga makin bertambah sehingga mencecah lebih RM42 billion setahun. Sedangkan pendapatan negara tidak berkembang selari dengan pendapatan kerajaan.”
Katanya lagi, antara tiga perkara penting lain yang perlu diberi perhatian adalah kestabilan politik, pemimpin yang cekap, pemimpin yang berintegriti serta mempunyai pelan jangka pendak yang panjang yang berkesan.
Dalam pada itu, beliau kini merupakan ketua UMNO Wilayah Persekutuan dan bakal bertanding di kerusi Parlimen Titiwangsa pada Pilihan Raya Umum ke-15 (PRU15) pada 19 November ini, merupakan seorang akauntan mengikut profesion.
Johari memulakan kerjayanya di firma perakaunan antarabangsa Peat Marwick & Company. Sejak itu, beliau telah memegang beberapa jawatan kanan dalam arena korporat.
Malah, beliau lebih dikenali di kalangan ahli perniagaan sebagai strategis pemulih korporat berikutan kejayaan memulihkan beberapa syarikat terkenal berprofil tinggi yang sebelumnya mencatatkan kerugian.
STRUKTUR SEMULA EKONOMI, KURANGKAN KESAN INFLASI
Sekadar gambar hiasan. (Gambar kecil: Mohd Azwardi)
Pensyarah Kanan Perniagaan Antarabangsa, Sekolah Pengajian Antarabangsa Universiti Utara Malaysia (UUM), Dr Mohd Azwardi Md Isa berkata inflasi di Malaysia tidak mungkin dapat dihapuskan, namun kerajaan mampu mengurangkan kesan inflasi kepada rakyat dan negara.
Ujarnya, antara perkara yang perlu diberi perhatian adalah meningkatkan penghasilan produk makanan khususnya makanan asas menerusi pelbagai kaedah lebih komprehensif.
“Rakyat kini sudah celik ekonomi, inflasi diperkatakan di mana-mana sahaja kerana ia menyebabkan harga barang naik dan sudah tentu keadaan itu perit bagi kebanyakan rakyat berpendapatan rendah dan sederhana.
“Ekonomi negara kita berdepan masalah kerana terlalu cepat beralih kepada sektor perkhidmatan tanpa mempunyai pelbagai produk buatan sendiri,” katanya kepada Sinar Harian.
Malah, Malaysia tidak mempunyai banyak produk yang dihasilkan sendiri dan terlalu bergantung kepada pelabur asing. Susulan daripada itu, pihak kerajaan perlu menggerakkan syarikat kerajaan (GLC) untuk melabur dalam sektor perkilangan produk dan juga sektor pembuatan.
“Malaysia terlalu cepat berubah dari negara pembuatan produk kepada perkhidmatan menyebabkan kita terlalu bergantung kepada eksport barangan buatan syarikat multinasional yang melabur di sini.
Contohnya, pengeluaran beras negara tidak mampu penuhi keperluan dalam negara. Hampir 40 peratus daripada keperluan beras negara diimport dari Thailand, Vietnam, Kemboja dan India,” ujarnya.
Menurutnya, jurang pendapatan semakin tinggi dan jika tidak ditangani, ia bakal memberi impak buruk kepada negara dalam jangka masa yang panjang.
“Wang rakyat perlu diuruskan dengan baik dan semestinya mengikut acuan dan cara kita,” katanya lagi.


[TERKINI] 6 Fakta Penting Tentang UEC – Dr Maszlee Malik

Sekarang sedang hangat tentang isu kerajaan yang dikatakan dalam proses mengiktiraf UEC.
Bagi yang belum tahu, UEC adalah akronim bagi Unifed Examination Certificate atau Sijil Peperiksaan Bersama. Ringkasnya, ia merupakan peperiksaan bersepadu yang digunakan oleh sekolah menengah persendirian Cina di seluruh Malaysia.

Sijil UEC mempunyai 3 tahap iaitu Menengah Rendah (UEC-JML), Vokasional (UEC-V) dan Menengah Tinggi (UEC-SML) yang kesemuanya menggunakan bahasa Mandarin. Rata-rata ia menimbulkan perdebatan di kalangan rakyat Malaysia kerana dianggap akan menjejaskan Bahasa Melayu serta menghapuskan identiti negara Malaysia.
Walaupun belum diiktiraf oleh kerajaan Malaysia, sijil ini diiktiraf di peringkat antarabangsa. Taiwan adalah negara menerima pelajar lepasan UEC paling tinggi di dunia diikuti oleh Singapura. Destinasi kegemaran lain termasuklah Australia, United Kingdom dan China.

Berikut adalah ulasan terkini Dr Maszlee tentang status dan isu UEC di Malaysia:

Ramai yang meminta saya mengulas mengenai isu UEC sejak beberapa hari yang lepas.
Berikut adalah beberapa perkara yang telah saya jelaskan sebelum ini di pelbagai medium.
Namun demikian saya akan mengambil peluang untuk menjelaskan sekali lagi beberapa fakta penting mengenai UEC di sini.
1. Adakah UEC Sudah Diiktiraf?
Kementerian Pendidikan Malaysia (KPM) sehingga kini tidak pernah membuat sebarang keputusan untuk mengiktiraf UEC. Mesyuarat Jemaah Menteri pada 29 Ogos 2018 telah memutuskan untuk KPM menubuhkan pasukan petugas khas bagi meneliti isu berkaitan UEC.
Sehubungan itu, pada 28 September 2018, KPM telah menubuhkan Pasukan Petugas Dasar UEC yang dianggotai oleh tiga panel dari luar KPM dan anggota-anggota ini terdiri daripada mereka yang pernah terlibat dengan sistem UEC dan mereka yang berada di luar sistem.
Hasil kajian yang dijalankan oleh Pasukan Petugas Dasar UEC ini akan dibawa ke Jemaah Menteri untuk pertimbangan dan keputusan akhir.
Foto Kredit: The Star
2. Siapakah yang mengganggotai Jawatankuasa Kajian UEC?
Anggota Pasukan Petugas Dasar UEC telah dilantik pada 29 Oktober 2018 dan mereka terdiri daripada individu seperti berikut:
(a) Encik Eddin Khoo Bu Eng (Penulis, Wartawan dan Pengasas PUSAKA) –Pengerusi;
(b) Encik Mohamad Raimi Ab Rahim (Peguam dan Presiden ABIM) – Ahli; dan
(c) Datuk Tan Yew Sing (Timbalan Presiden Dong Zong dan Presiden Dewan Perniagaan Malaysia-China) – Ahli

3. Jika tidak diiktiraf, mengapa UEC diterima sebagai syarat untuk menduduki Sijil Amalan Guaman (CLP)?
CLP bukan terletak di bawah bidang kuasa KPM.
Dalam masa sama, KPM meminta untuk semua pihak menghormati kajian yang sedang dijalankan oleh Pasukan Petugas Dasar UEC dan tidak membuat sebarang kenyataan atau keputusan yang boleh mengelirukan orang awam.
4. Bagaimana pula dengan Program Ijazah Sarjana Muda Perguruan bagi lulusan UEC yang ditawarkan baru-baru ini?
Program ini bukanlah program baharu, tetapi telah berjalan sejak tahun 2011 lagi. Program ini juga dibuka untuk lulusan Sijil Menengah Agama (SMA) atau Sijil Menengah Ugama (SMU).
5. Apakah fungsi yang dimainkan oleh Pasukan Petugas Dasar UEC?
(a) Mengkaji dan mencadangkan hala tuju dasar berhubung UEC untuk dikemukakan kepada KPM;
(b) Menyediakan dan mengemukakan pelaporan kajian yang mengandungi syor-syor kepada KPM dalam tempoh 3 hingga 6 bulan daripada tarikh lantikan;
(c) Menyediakan dan membentangkan pelaporan status kajian kepada Ketua Setiausaha KPM dan Ketua Pengarah Pelajaran Malaysia pada setiap bulan; dan
(d) Melaksanakan proses libat urus dengan semua pemegang taruh dan rakyat daripada pelbagai lapisan masyarakat berhubung dasar UEC.

6. Bilakah Jawatankuasa Kajian UEC akan mengeluarkan laporan akhir?
Penyediaan laporan mengenai isu UEC tidak harus dibuat dalam keadaan tergesa-gesa tanpa mendapat pandangan yang menyeluruh dan pemikiran yang mendalam dalam penyediaan syor-syor bagi menangani isu ini.
Sehingga kini Pasukan Petugas Dasar UEC telah menjalankan 14 sesi temu bual yang melibatkan 34 slot bersama-sama tokoh individu dan pertubuhan yang dijemput secara khusus serta lima mesyuarat.
Laporan akhir berkaitan isu UEC ini dijangka disiapkan pada Julai 2019.
Hasil kajian yang dijalankan oleh Pasukan Petugas Dasar UEC ini akan dibawa kepada Jemaah Menteri untuk pertimbangan dan keputusan akhir.

*Sumber: FB Fanpage Rasmi Dr Maszlee Malik


Seluruh negara bersimpati dengan pengakuan selebriti terkenal, Elyana yang telah mengumumkan bahawa beliau telah menghidap kanser limfoma tahap 4. Penyakit tersebut telah dirahsiakan daripada pengetahuan umum selama 7 tahun. Selain Elyana, seorang lagi pendakwah terkemuka, Ustaz Mohd Hanafiah turut disahkan menghidap penyakit ini.
Mungkin tidak ramai daripada kita yang mengetahui apakah sebenarnya kanser limfoma, bagaimana ia menyerang tubuh, dan apakah tanda-tandanya.

Mari kita ketahui serba sedikit mengenainya.
5 Perkara Tentang Kanser Limfoma Yang Jarang Diketahui
1. Limfoma Adalah Sejenis Kanser Darah

Secara ringkasnya, limfoma adalah sejenis kanser darah yang berlaku apabila sel-sel darah putih dan sistem imun mengalami pertumbuhan atau perkembangan yang tidak terkawal.

Ia menyebabkan pengumpulan sel secara luarbiasa, pembengkakan kelenjar limfa, dan boleh merebak ke organ sekeliling termasuklah tisu otak, usus, tulang, paru-paru dan sum-sum tulang.
Foto Kredit: my health.gov.my
2. Golongan Muda Berisiko Tinggi
Umumnya, limfoma terbahagi kepada 2; iaitu Limfoma Hodgkin (HL) dan Limfoma Bukan Hodgkin (NHL). Limfoma Hodgkin dikategorikan sebagai penyakit yang berbahaya dan berisiko tinggi menyerang golongan muda berusia 15 hingga 30 tahun. Warga emas berusia 55 tahun ke atas juga dikatakan mempunyai risiko yang sama.
Sungguhpun limfoma masih dianggap asing dalam masyarakat kita, tapi sebenarnya 1 daripada 5 rakyat Malaysia menghidap HL di mana 60% daripadanya adalah golongan lelaki, seperti yang dijelaskan oleh Ketua Perkhidmatan Hematologi Kebangsaan, Datuk Dr Chang Kian Meng dalam sebuah artikel yang disiarkan pada tahun 2015.
Sementara itu, NHL lebih lazim menyerang mereka yang berusia 60 tahun ke atas.
Foto Kredit: lymphoma.org
3. Punca Limfoma
Secara tepatnya, punca seseorang mendapat penyakit ini masih belum diketahui. Namun, ada beberapa kemungkinan yang boleh menyumbang kepada risikonya, iaitu:
i) Jangkitan bakteria dan virus seperti HIV, EBV, helicobacter pylori, hepatitis B dan C.
ii) Penyakit auto-immune
iii) Penggunaan ubat immunosuppressive selepas pemindahan organ.
iv) Penyakit keturunan / genetik
v) Pendedahan kepada bahan toksik seperti racun serangga, racun rumpai, dan benzene.

4. Tanda-tanda Limfoma
Gangguan daripada abnormaliti yang berlaku pada sistem limfa boleh menyebabkan fungsi organ-organ penting terjejas, lalu menyebabkan kemerosotan tahap kesihatan pesakit.
Antara tanda-tanda yang boleh dikenalpasti adalah:
i) Pembengkakan kelenjar limfa
ii) Demam berpanjangan
iii) Hilang selera makan
iv) Turun berat badan secara mendadak
v) Cepat letih & tidak bertenaga
vi) Ruam kulit, selalunya di bahagian kaki
vii) Sering berpeluh pada waktu malam
viii) Tanda lain pada bahagian organ tertentu: contohnya batuk & sesak nafas akibat pembengkakan peparu atau berak berdarah akibat pembengkakan usus.
Pada tahap awal, ia mula menyerang sebahagian kecil sistem limfa dan seterusnya melibatkan lebih banyak bahagian hingga mengganggu fungsi organ. Jika tidak dirawat sejak awal, ia boleh membawa maut.
4 Tahap Kanser Limfoma Hodgkin. / Foto Kredit: Meredith S. via StudyBlue
5. Rawatan
Harapan untuk sembuh pada pesakit limfoma adalah cerah, namun ia banyak bergantung kepada faktor tertentu; umur pesakit, jenis, tahap, dan respon tubuh mereka terhadap rawatan.
Antara rawatan yang terlibat adalah pembedahan, radiasi, kemoterapi, immunoterapi, atau pemindahan sum-sum tulang – bagi kanser yang bersifat agresif atau berulang.
Foto Kredit: shutterstock.com
Jom Ambil Peduli
Dengan sedikit info yang dikongsikan ini, diharapkan rakyat Malaysia lebih mengambil berat dan memiliki kesedaran terhadap kanser limfoma. Sedikit sebanyak, bolehlah kita memberi sokongan kepada mereka yang mengharunginya.
Berat mata memandang, berat lagilah bahu yang memikul. Semoga mereka tetap bertabah dan terus berjuang!


Apakah Maksud Bukaan Rahim 2cm-10cm? Jom Ikuti Penjelasan Menarik Dari Pakar

“Rahim puan dah terbuka sebanyak 2cm”
“Alamak, apa maksud doktor ni aku tak tahu la pula…”

Apabila usia kehamilan anda sudah mencecah 9 bulan dan berada dalam trimester terakhir, doktor akan melalukan satu pemeriksaan terhadap kandungan. Pemeriksaan ini adalah merangkumi pemeriksaan dalaman dan serviks para ibu. Tujuan pemeriksaan ini juga untuk mengetahui tanda awal kelahiran dan untuk menentukan kedudukan kepala bayi sama ada sudah berpusing atau tidak. Tapi, bila doktor cakap rahim dah terbuka sebanyak 2cm, 4 cm itu apa maksudnya? Jom kita baca penjelasan dari pakar ini.

DAH BERSEDIA ATAU BELUM UNTUK BERSALIN?

PARA IBU JANGAN PANIK, TENANG SAJA

Tidak bermaksud apabila rahim terbuka sebanyak 2cm bermakna anda akan bersalin pada bila-bila masa. Para ibu dinasihatkan untuk bertenang kerana proses pembukaan rahim atau dilate ini akan berlaku dalam masa beberapa minggu sebelum tarikh sebenar bersalin.

*Info menarik: Tahukah anda? Sesetengah ibu hamil menyamakan bukaan pintu rahim seperti seolah-olah kuntuman bunga yang sedang mengembang dan terbuka!
Sumber : Dr Izzat


5 Perkara Wanita Malu Nak Tanya Tentang Kesihatan Vagina. Perlukah ‘Meruang’?

“Ish, memang tak selesa kalau ada keputihan ni. Ada kawan aku kata kena bersihkan. Tapi nak bersihkan macam mana? Patut jumpa doktor ke, kena makan jamu ke, atau ada rawatan khusus?”
Setiap wanita pasti mementingkan kesihatan terutamanya pada bahagian peranakan. Terdapat pelbagai tips dan petua turun-temurun bagi penjagaannya, dan antara petua yang hangat didebatkan sekarang ialah meruang.

Apakah meruang? Dan adakah ia perlu untuk kesihatan vagina wanita? Mari kita semak selanjutnya.
5 Perkara Wanita Malu Nak Tanya Tentang Kesihatan Vagina. Perlukah Meruang?
1. Apakah Maksud Meruang Faraj?
Meruang ialah memasukkan benda asing seperti jari, herba, ubatan, atau alatan khusus yang bertujuan membersihkan atau mengeluarkan lendiran dari dalam faraj.

Sesetengah menganggap meruang adalah tidak sama dengan vaginal douching, namun Dr Afida Sohana menegaskan bahawa kedua-dua aktiviti ini mempunyai konsep dan risiko yang sama – iaitu mampu mengganggu keseimbangan mikroflora di dalam faraj.

Ramai pengamal tegar kaedah ini mempertahankan bahawa meruang mampu meningkatkan kesihatan rahim, mengatasi keputihan, serta mengurangkan bau kurang pada kawasan tersebut. Namun begitu, tiada bukti secara perubatan yang kukuh tentang keberkesannya sehingga kini.
Salah satu cara meruang yang didapati di internet.
2. Perlukah Meruang Untuk Membersihkan Organ Intim Dalaman?
Ada yang merasakan lebih selesa dan bersih selepas meruang kerana kotoran dapat ditanggalkan. Namun hakikatnya menurut pakar, meruang dengan cara memasukkan benda asing ke dalam vagina menyebabkan berlakunya ketidakseimbangan bakteria baik dan jahat di dalam persekitarannya. Jumlah bakteria yang seimbang seterusnya mewujudkan keasidan optimum bagi vagina yang sihat.
Sungguhpun begitu, bukanlah bermaksud kita tidak perlu mencuci vagina dengan teliti. Tidak dinafikan bahawa wanita perlu membersihkan antara lipatan bibir vagina semasa mencucinya, namun bukanlah hingga ‘menjolok’ ke dalam faraj. Dalam Islam juga, bahagian tubuh yang perlu dicuci semasa berhadas hanyalah bahagian tubuh yang zahir, tidak termasuk organ dalaman.
Foto Kredit: healthewomen.co.uk
3. Kenapa Ia Tidak Digalakkan Oleh Doktor & Petugas Kesihatan?
Sesetengah wanita berpendapat meruang memberi kesan baik kepada vagina kerana ia adalah cara untuk membersihkan dalaman daripada sisa darah selepas kitaran haid. Namun begitu, ramai pakar kesihatan menasihatkan supaya tidak melakukan sebarang aktiviti yang boleh mengganggu persekitaran semulajadi vagina.
Sebarang masalah yang serius seperti keputihan yang teruk, lendiran berwarna atau berbau seharusnya dirujuk kepada doktor agar pemeriksaan lanjut dapat mengenalpasti puncanya. Jika anda sudah mempunyai masalah jangkitan bakteria, meruang boleh memburukkan lagi keadaan dengan menolak jangkitan jauh ke dalam uterus dan tiub fallopian. Penyakit keradangan pelvik juga dapat berlaku jika jangkitan pada vagina merebak sehingga ke organ peranakan.
Selain itu, meruang atau vaginal douching dikhuatiri boleh mendedahkan wanita kepada kehamilan luar rahim serta kesukaran untuk hamil.
Foto Kredit: onfertility.com
4. Jadi, Bagaimana Menjaga Kebersihan Vagina Yang Sepatutnya?
Sebenarnya vagina adalah anggota yang “self-cleaning” atau bersifat mencuci dengan sendirinya. Kotoran akan keluar dengan sendirinya daripada dalam dengan bentuk mukus atau hingus, bergantung kepada rutin harian seseorang. Namun ia adalah normal selagi rutin kebersihan dititikberatkan:

Amalkan pemakaian seluar dalam dan seluar yang selesa, tidak terlalu ketat.
Pilih material daripada fabrik kapas yang tidak panas.
Ganti seluar dalam dengan kerap, sekurang-kurangnya 4 jam sekali.
Cuba beralih kepada pemakaian pad organik atau panty liner yang diperbuat daripada kain kapas dan boleh dibasuh.
Elakkan memakai sabun pencuci kecuali ianya telah dilabel selamat untuk vagina.
Hentikan makanan tinggi gula, fast food, junk food, dan termasuklah jeruk yang tinggi bahan pengawet.
Banyakkan pengambilan sayuran hijau, probiotik, air mineral 1.5-2L sehari.
Boleh ambil air rebusan herba yang dibuat sendiri untuk tenaga atau khasiat dalaman. Tapi, elakkan keterlaluan dalam mengamalkannya.

Douching mungkin hanya dapat mengurangkan bau pada waktu yang singkat sahaja. Dr Hana Hadzrami mengingatkan jika douching dilakukan secara kerap, ia akan memusnahkan bakteria baik yang memelihara kesihatan faraj, malah menghakis lapisan perlindungan dinding faraj. Tanpa lapisan perlindungan ini, kuman dan bakteria mudah menjangkiti alat kelamin dan seterusnya merebak di kawasan peranakannya tanpa sebarang halangan. Oleh itu, jika anda risaukan vagina yang mengeluarkan bau yang kuat atau terasa gatal, dapatkan nasihat daripada pakar dengan segera.

5. Benarkah Meruang Dapat Memperbaiki Hubungan Intim?
Secara semulajadinya, douching atau meruang membuatkan cecair semulajadi di dalam vagina berkurangan. Cecair ini melekat pada dinding vagina dan bertindak sebagai pencuci semulajadi dalaman. Apabila cecair berkurangan, maka keadaan dalam vagina menjadi kering dan mengganggu persekitaran optimum vagina.
Meruang dengan cara memasukkan jari juga boleh menyebabkan risiko luka atau jangkitan ketika melakuan hubungan intim. Jika selalu melakukan meruang dan tidak kena pada caranya, dibimbangi lebih ‘longgar’ pula jadinya.
Cara selamat yang dianjurkan untuk menjaga keintiman organ wanita adalah dengan mengamalkan senaman lantai pelvik, iaitu senaman Kegel.
Foto Kredit: cosmopolitan.com
Pentingnya Mengetahui Cara Penjagaan Yang Betul
Semua wanita inginkan kecantikan dari segi luaran termasuklah dalaman. Namun, jangan keterlaluan mengamalkan petua yang tiada bukti saintifiknya.
Jangan malu-malu dan menganggap kesihatan bahagian intim tidak boleh dibincang secara terbuka kerana sesuatu yang taboo. Kerana sikap begini, kebanyakan wanita mengambil jalan pintas dengan mencari informasi sendiri di sumber-sumber yang tidak sahih di Internet. Akibatnya, maklumat yang diperoleh mungkin tidak tepat. Malah, wanita mungkin terpengaruh dengan produk tertentu yang tidak semestinya menangani punca masalah yang dihadapi, malah mungkin mengundang pula masalah kesihatan lain.
Akhir kata, jika ragu-ragu terhadap kesihatan vagina, jangan teragak-agak berjumpa doktor untuk pemeriksaan lanjut.


‘Jangan Kacau, Jangan Alih’, KKM Mohon Bekas Nyamuk Wolbachia Tidak Diganggu

Sejak 7 Julai yang lalu, beberapa lokaliti telah dipilih menjadi lokasi pemula pembiakan telur nyamuk Aedes yang telah disuntik bakteria Wolbachia. Ia adalah langkah proaktif  Kementerian Kesihatan Malaysia (KKM) bagi menurunkan kes denggi di negara yang meningkat secara mendadak berbanding tahun lalu.
Jika anda ternampak bekas hitam seperti ini, JANGAN sentuh, alih, atau mengganggunya kerana ia digunakan untuk memantau kehadiran nyamuk Aedes berWolbachia.

Menurut sebuah posting di Facebook oleh KKM hari ini, beberapa bekas telahpun dijumpai dalam keadaan yang rosak seperti dalam gambar di bawah:

Beberapa bekas hitam untuk pembiakan Nyamuk Aedes berWolbachia telah dirosakkan.

Sekali lagi kami mohon bantuan semua, tolong pastikan bekas-bekas hitam ini dalam keadaan baik.
Projek ini bagi melindungi anda daripada denggi.
Kerja sama anda semua amat dihargai.

Amat menyedihkan kan?
Tahukah anda, menurut laporan yang dipetik daripada Berita Harian, hasil kajian rintis di 8 lokaliti di Selangor pada Mac 2017 menunjukkan hasil positif apabila berjaya menurunkan kes denggi sehingga 80% tau!
Projek ini pun bukan calang-calang ya. Datuk Seri Dr Dzulkefly Ahmad sendiri berkata bahawa Malaysia adalah negara kedua di dunia selepas Australia yang melaksanakan kaedah berkenaan sebagai pencegahan terhadap kes denggi.
Jadi, janganlah pandai-pandai nak usik atau rosakkan bekas hitam ni ok!
Apapun, mungkin ramai masih curious dan tak tahu apa benda wolbachia ni sebenarnya. Berikut adalah sedikit info tentangnya.

5 Perkara Perlu Tahu Tentang Projek Wolbachia Oleh KKM
1. Apakah Wolbachia
Wolbachia adalah bakteria yang hidup dalam sel serangga berkurun tahun dahulu dan diwarisi kepada generasi seterusnya melalui telur.
Ia terdapat secara semulajadi dalam lebih 60% jenis serangga.
2. Bagaimana Wolbachia Mencegah Denggi
Bakteria Wolbachia disuntik ke dalam telur nyamuk Aedes Aegypti. Nyamuk berkenaan akan merencatkan pertumbuhan virus denggi di dalam nyamuk, seterusnya menghalang penyebaran virus denggi.
3. Wolbachia Tidak Merbahaya Kepada Manusia
Jangan risau kalau ada bekas ini diletakkan berhampiran dengan kawasan kediaman anda. Sebabnya nyamuk berwolbachia ini tidak merbahaya kepada manusia kerana ia tidak dapat menyebarkan virus denggi.
4. 2 Jenis Bekas Hitam
Terdapat 2 jenis bekas hitam yang terlibat dalam projek ini, iaitu bekas hitam besar dan bekas hitam kecil.

Bekas hitam besar (Release Container) – Mengandungi telur nyamuk bagi menghasilkan telur nyamuk Aedes berWolbachia
Bekas hitam kecil (Ovitrap Container) – Digunakan untuk memantau kehadiran nyamuk Aedes berWolbachia

5. Apa Perlu Anda Buat
Sekiranya anda nampak bekas ini, biarkan saja ia di tempatnya. Jangan lakukan apa-apa seperti mengalih, membuang air, atau memasukkan apa-apa ke dalamnya.
Ingat, Kebersihan Tetap Perlu Diutamakan
Jom sama-sama sokong usaha menghapuskan denggi.
Jangan lupa, walaupun operasi ini dilaksanakan bagi mencegah denggi namun aspek kebersihan persekitaran dan aktiviti memusnahkan tempat pembiakan Aedes tetap menjadi keutamaan kepada semua pihak terutamanya penduduk setempat.


Tak Ada Lagi Exam, Ini 9 Perkara Ibu Bapa Nak Tahu Tentang Pentaksiran Tahap Satu Mulai 2019

Seperti yang kita sedia maklum, mulai tahun 2019 ini tiada lagi peperiksaan bagi murid Tahap Satu, iaitu mereka yang berada di Darjah 1, Darjah 2, dan Darjah 3. Sebaliknya, pentaksiran bagi murid Tahap Satu di semua sekolah rendah akan bertumpu kepada perkembangan pelajaran murid atau berorientasikan pembelajaran.
Oleh kerana ia adalah kali pertama diperkenalkan di Malaysia secara rasminya di sekolah kebangsaan, tentu ramai ibu bapa yang masih kurang jelas dan tertanya-tanya bagaimana sistem ini akan dilaksanakan dan bagaimana agaknya anak-anak kita akan dinilai oleh guru mereka.

Sebagai ibu bapa, penting untuk kita fahami beberapa persoalan dan penjelasan terperinci mengenai pelaksanaan Pentaksiran Tahap 1 bermula pada tahun 2019 ini.
9 Perkara Ibu Bapa Nak Tahu Tentang Pentaksiran Tahap Satu Yang Akan Bermula Pada 2019
Berikut adalah beberapa persoalan yang telah ditimbulkan melalui sidang media yang kami rephrase kan semula bagi ibu bapa yang mungkin mempunyai persoalan yang sama.

1. Seriuslah, memang tak akan ada exam langsung ke?

2. Kalau tak ada exam, macam mana nak tahu prestasi anak-anak kita?

3. Maksudnya bila tak ada exam, ganti dengan pentaksiran. Apa maksud pentaksiran ni sebenarnya?

OK maksudnya, anak-anak kita akan dinilai melalui aktiviti lainlah seperti kuiz, ujian, projek dan sebagainya.

4. Nampak susah juga, boleh ke guru nak fokus pelaksanaan ini pada setiap murid?

5. Bagaimana pula dengan pengasingan kelas? Murid pandai boleh ketinggalan, murid lemah pula takut tak dapat ikut kalau semuanya dicampur sekelas.

6. Bagaimana dengan program LINUS yang diberhentikan? Bagaimana dengan anak-anak yang masih lemah dan terkebelakang?

7. Kalau tak ada ranking, bagaimana ibu bapa nak tahu pencapaian anak di sekolah?

8. Oleh kerana tak ada exam bertulis, pentaksiran ini hampir 100% bergantung kepada guru. Jadi, risau pula kalau ada guru yang pilih kasih?

9. Bagaimana guru kelas dilantik untuk menilai prestasi anak di Tahap Satu nanti?

Perkara-perkara Lain tentang Pentaksiran Tahap Satu

Antara Kelebihan Pentaksiran Tahap Satu Berbanding Sistem Peperiksaan
Berikut adalah antara kelebihan yang akan diperolehi oleh anak-anak kita apabila tidak lagi menduduki peperiksaan, sebaliknya melalui sistem pentaksiran tersebut.

Dah Jelas? Jadi Ibu Ayah Janganlah Risau Sangat Ya!
Walaupun tiada lagi peperiksaan, murid-murid tetap akan dinilai secara berterusan dalam pelbagai bentuk pentaksiran yang sebahagian daripada pengajaran dan pembelajaran (PdP) dari aspek penilaian merangkumi pengetahuan, kemahiran dan nilai.
Kementerian pun dah beri jaminan yang ibu bapa tidak perlu bimbang dengan penaksiran secara formatif ini kerana ia sudah lama dilaksanakan sejak 2011 dan kali ini, ia akan diperkukuhkan lagi.
Jadi, janganlah panik ya. Semoga pendekatan baru ini memberi impak positif pada anak-anak kita!
*Sumber Grafik: Kementerian Pendidikan Malaysia


5 Cara Bezakan Penyakit Difteria Dengan Tonsil Biasa

Updated: 25 Februari 2019
Dalam minggu ini, negara kita digemparkan dengan penyakit difteria yang telah meragut nyawa.

Ramai yang tidak tahu tentang difteria kerana ia telah sekian lama tidak muncul apabila rakyat Malaysia memulakan vaksin untuk mencegahnya.
Kini, Kementerian Kesihatan Malaysia sedang mengambil tindakan kawalan ke atas rumah pesakit, tadika, sekolah dan kawasan kejiranan bagi mengesan penularannya.

Apakah Penyakit Difteria?
Difteria adalah penyakit yang disebabkan oleh bakteria Corynebacterium diphteriae yang menjangkiti bahagian tekak dan tonsil, atau farinks.

Pesakit biasanya mempunyai simptom seperti demam dan batuk, sakit tekak, sukar menelan, kurang selera makan serta leher bengkak selama beberapa hari hari.

Jangkitan difteria mempunyai kadar kematian yang tinggi, iaitu antara 25-50%.
Bagaimana Penyakit Difteria Tersebar?
Penyakit ini boleh tersebar melalui titisan cecair pernafasan.
Bakteria ini menjangkiti tekak (tonsil dan farinks) dan menghasilkan toksin yang menyebabkan keradangan di sekitar tekak dan bengkak leher yang boleh menyebabkan pesakit sukar bernafas.
Menurut ulasan Datuk Dr. Noor Hisham Bin Abdullah, toksin ini juga boleh menyerap ke dalam darah, melumpuhkan saraf dan menyebabkan keradangan jantung (miokarditis) yang menyebabkan kematian.
Foto Kredit: Laman Facebook Rasmi Kementerian Kesihatan Malaysia
5 Perbezaan Antara Penyakit Difteria Dengan Lendiran Tonsil
Umumnya, difteria juga adalah sejenis jangkitan tonsilitis.
Namun, terdapat sedikit perbezaan umum antara selaput tonsil biasa dan difteria.
Walaubagaimanapun, jika anda inginkan kepastian lebih lanjut tentang gejala yang dihidapi, cepat-cepatlah berjumpa dengan doktor untuk pengesahan.
Ini kerana, penyakit difteria akan merebak dengan sangat cepat dan amat membahayakan nyawa.
Foto Kredit: microbiologynutsandbolts.co.uk

Ciri-ciri
Selaput Tonsil
Difteria

Simptom
Kerap tapi gejala sakit ringan
Kurang tetapi gejala sakit berat

Suhu badan
Demam bersuhu tinggi
Suhu badan tidak terlalu panas

Keadaan tonsil
Bengkak
Tidak bengkak

Keadaan leher
Normal
Biasanya leher bengkak dan nampak kemerahan pada luaran

Selaput
Membran
Lendir berwarna kekuningan
Hanya di bahagian tonsil (kedua belah tekak)
Mudah dibuang, tidak luka
Membran putih dan kelabu, (digelar pseudo-membran)
Boleh merebak lebih luas
Selaput berdarah apabila dibuang

*Sumber rujukan daripada emedis.blogspot.my dan notesmedicalstudent.blogspot.my
Bolehkah Difteria Diubati?
Penyakit ini merebak dengan pantas dalam masa yang singkat. Kesannya pula mampu merosakkan bahagian utama tubuh seperti saraf, jantung, dan ginjal.
Dr Mohd Shaiful Ehsan mengingatkan bahawa tidak semua fasiliti kesihatan ada mempunyai antitoksin untuk merawat difteria kerana amat jarang penyakit ini berlaku.
Maka, pentingnya anak-anak mengambil vaksinasi mengikut jadual yang ditetapkan oleh KKM.
Foto Kredit: guff.com
Bagaimana Melindungi Anak Daripada Penyakit Difteria?
Cara terbaik mencegah penyakit difteria ini adalah dengan mengambil vaksin lima serangkai iaitu DTaP-IPV//Hib (Difteria, Pertusis, Tetanus, Polio dan Haemophilus influenzae type b).
Imunisasi ini diberikan pada usia 2, 3, 5 dan 18 bulan. Kanak-kanak yang telah menerima imunisasi lengkap hanya akan mengalami gejala ringan apabila dijangkiti dan terlindung dari komplikasi.
Foto Kredit: medpharm.co.uk
Masih Belum terlambat, Cegahlah Sekarang!
Dalam artikel Malaysian Medical Gazette diterangkan bahawa jika anda terlepas tarikh imunisasi,  ianya masih boleh diberikan.
Malah, ia tidak terhad walaupun telah menjangkau usia kanak-kanak, remaja mahupun dewasa dan tidak pernah mendapatkan vaksin difteria.
Justeru, ibubapa ditegaskan untuk memberikan perlindungan dan menyelamatkan anak-anak daripada mendapat jangkitan dan seterusnya komplikasi jangkitan dan kematian, seperti apa yang sedang berlaku sekarang.
Sumber asal dari Kementerian Kesihatan Malaysia


Bahaya Pada Anak Kecil, 7 Perkara Tentang Penyakit JE (Japanese Encephalitis) Kita Kena ‘Alert’

Belum lagi COVID-19 reda sepenuhnya, negara kita dikejutkan pula dengan kes Japanese Encephalitis (JE) yang dilaporkan di Pulau Pinang.
Ia telah dikenal pasti berlaku di lokaliti Sungai Bakap di daerah Seberang Perai Selatan (SPS), menurut kenyataan Jabatan Kesihatan Negeri Pulau Pinang (JKNPP).

Tahukah kita apakah Japanese Encephalitis (JE) ini dan apa yang kita boleh buat untuk mencegahnya?
Jom baca info ini selanjutnya.

1. Apakah Penyakit JE (Japanese Encephalitis)
Japanese Encephalitis atau singkatannya JE adalah sejenis jangkitan virus kepada otak yang boleh menjejaskan manusia dan binatang.

Virus JE ini disebarkan kepada manusia melalui gigitan nyamuk Culicine iaitu Culex tritaeniorhynchus, Culex vishnui, Culex gelidus dan Culex fuscocephala  yang dijangkiti virus JE.
Menurut Portal MyHealth, penyakit Japanese Encephalitis (JE) telah berlaku di kebanyakan negara-negara Asia seperti Kemboja, China, Indonesia, India, Jepun, Nepal, Sri Lanka, Laos, Malaysia, Myanmar, Filipina, Korea, Thailand, Vietnam, iaitu negara yang mempunyai iklim yang panas dan ternakan khinzir yang banyak.
Foto Kredit: buenavida.pr
2. Vaksin JE Diwajibkan Di Sarawak
Jika anda tinggal di Sarawak, anda akan perasan bahawa vaksin ini disenaraikan dalam  Jadual Imunisasi Program Imunisasi Kebangsaan.
Ini kerana suntikan vaksin JE akan akan diberikan kepada penduduk berisiko tinggi di lokaliti berlakunya wabak.
Di negeri Sarawak, Program Vaksinasi JE diberikan kepada semua bayi yang baru lahir yang berumur 9 bulan dan ke atas mengikut jadual imunisasi yang ditetapkan.
Menurut Datuk Dr Zulkifli Ismail menerusi MyPositiveParenting, JE ialah penyakit endemik (penyakit yang sentiasa ada di suatu tempat, walaupun tanpa pengaruh luar) di Sarawak.
Maka sebab itulah vaksinasi JE diwajibkan di sana.
Walaubagaimanapun, sekali-sekala kes JE ini juga boleh berlaku di negeri lain.

3. Anak Kecil Termasuk Golongan Berisiko
Menurut Malaysian Medical Gazette, di kawasan yang endemik seperti Malaysia, jangkitan JE mudah terjadi pada kanak-kanak berusia 15 tahun ke bawah.
Masyarakat yang lebih dewasa kebanyakannya sudah terdedah dengan virus JE secara tidak langsung justeru mendapat imunisasi secara semulajadi dan kurang risiko mendapat jangkitan yang teruk.
Namun, penyakit JE juga menyebabkan gejala serius dan boleh membawa maut kepada penghidapnya.
[ Baca juga : 7 Perkara Tentang Penyakit Kawasaki Yang Ibu Ayah Kena ‘Alert’ ]

4. Simptom
Kebanyakan jangkitan JE tidak menunjukkan tanda dan gejala (asimtomatik).
Anggaran 1 pesakit dalam 250 yang dijangkiti menunjukkan gejala penyakit.
Gejala yang biasa adalah demam, sakit kepala, loya dan muntah.
Antara tanda yang perlu diawasi adalah:

Permulaan demam panas yang mendadak
Sakit kepala
Kejang leher
Disorientasi
Koma
Sawan
Kelumpuhan spastik

Perubahan keadaan mental, simptom neurologi, lemah dan gangguan pada pergerakan muncul selepas beberapa hari.
Sawan berlaku dalam 66% kes dan paling kerap berlaku di kalangan kanak-kanak.
Foto Kredit: romper.com
5. Bagaimana JE Dikesan?
Jangkitan JE dapat dikenalpasti apabila pihak doktor melalui pengambilan sampel darah atau air sum-sum tulang dan mengenalpasti kuman dari sampel tersebut melalui ujian di makmal.
6. Adakah JE Boleh Dirawat?
Menurut info, sehingga kini  belum ada rawatan khusus untuk penyakit JE.
Rawatan yang ada adalah lebih kepada rawatan sokongan dan mengelakkan komplikasi yang lebih teruk.
Semasa meletusnya wabak JE pada tahun 1999, terdapat 154 kes yang dilaporkan dan 56 kematian. Pada tahun 2001, vaksinasi JE mula diwajibkan di Sarawak, dan ia terbukti telah banyak mengurangkan kes JE.
Foto Kredit: medpharm.co.uk
7. Komplikasi
Virus JE adalah merbahaya kerana ia boleh mengakibatkan kecederaan kekal pada otak dan kematian. Kadar kematian pula boleh mencecah 3 dalam setiap 10 orang.
Sekiranya sembuh, 50% pesakit berkemungkinan mengalami perkembangan otak yang terencat dan menjadi kurang upaya atau cacat badan.
Foto Kredit: softscreens.com.au
Lindungi Anak-anak Kita, Amalkan Langkah Pencegahan!
Oleh kerana JE dibawa oleh nyamuk, perkara terbaik yang boleh dilakukan adalah untuk mencegah virus ini adalah mengelakkan gigitan nyamuk.
Seperti juga langkah mengelakkan denggi, apa yang anda boleh lakukan adalah:

Menggunakan alat pencegah nyamuk
Memakai baju / seluar panjang ketika keluar rumah
Mengelakkan pakaian berwarna gelap
Memasang layar pintu / tingkap untuk mengelakkan nyamuk
Sentiasa bersihkan laman rumah untuk mengelakkan tempat pembiakan nyamuk
Kurangkan aktiviti luar bagi mengurangkan pendedahan kepada gigitan nyamuk terutamanya di lokaliti bermasalah penyakit JE.

Dengan maklumat ini diharapkan ibu bapa lebih alert dan dapat sama-sama bertindak melindungi anak-anak daripada penyakit JE.
Jom kongsikan artikel ini dan semoga lebih ramai mendapat manfaatnya.